
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2780 

16 Οκτωβρίου 2014 


ΑΠΟΦΑΣΕΙ Σ 

Αριθμ. 11790 

Κανονισμός Λειτουργίας Σχολών Επαγγελματικής Κα¬ 
τάρτισης (ΣΕΚ) που υπάγονται στη Γενική Γραμμα- 
τεία Δια Βίου Μάθησης (Γ.Γ.Δ.Β.Μ.). 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 17 έως και 27, 44 και 47 
του Ν. 4186/2013, (Α' 193) «Αναδιάρθρωση της Δευτε¬ 
ροβάθμιας Εκπαίδευσης και λοιπές διατάξεις», όπως 
τροποποιήθηκε και ισχύει. 

2. Τις διατάξεις του 3879/2010 (Α' 163) «Ανάπτυξη της 
Δια Βίου Μάθησης και λοιπές διατάξεις», όπως τροπο¬ 
ποιήθηκε και ισχύει. 

3. Τις διατάξεις του 4115/2013 (Α' 24) «Οργάνωση και 
λειτουργία Ιδρύματος Νεολαίας και Διά Βίου Μάθησης 
και Εθνικού Οργανισμού Πιστοποίησης Προσόντων και 
Επαγγελματικού Προσανατολισμού και άλλες διατά¬ 
ξεις». 

4. Το Π.Δ. 132/1989 «Διάρθρωση και αρμοδιότητες των 
υπηρεσιών της Γ ενικής Γ ραμματείας Λαϊκής Επιμόρφω¬ 
σης (Γ.Γ.Λ.Ε.)» (Α' 64). 

5. Το Π.Δ. 89/2014 (Α' 134) «Διορισμός Υπουργών, Ανα¬ 
πληρωτών Υπουργών και Υφυπουργών». 

6. Τις διατάξεις του Π.Δ. 119 ΦΕΚ 153 Α'/25-6-2013 
«Διορισμός Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

7. Το Π.Δ. 117/2014 (Α'186) «Διορισμός του Γεωργίου 
Στύλιου στη θέση του Υφυπουργού Παιδείας και θρη¬ 
σκευμάτων». 

8. Την υπ’ αριθμ. 146170/ΣΤ5/16-09-2014 απόφαση (Β' 
2473) «Καθορισμός αρμοδιοτήτων στον Υφυπουργό Παι¬ 
δείας και θρησκευμάτων, Γεώργιο Στύλιο» 

9. Την υπ’ αριθμ. Φ. 908/129864/Η/13-8-2014 κοινή από¬ 
φαση του Πρωθυπουργού και του Υπουργού Παιδείας 
και θρησκευμάτων που εκδόθηκε σύμφωνα με τις κείμε¬ 
νες διατάξεις "Περί διορισμού του Δημητρίου Τσιρώνη 
στη θέση του Γενικού Γραμματέα Δια Βίου Μάθησης" 
και δημοσιεύθηκε στο ΦΕΚ 499/τ.Υ.Ο.Δ.Δ./14-8-2014. 

10. Την ανάγκη απρόσκοπτης και εύρυθμης λειτουρ¬ 
γίας των Σχολών Επαγγελματικής Κατάρτισης (Σ.Ε.Κ.), 
όπως επιτάσσουν λόγοι άμεσου δημοσίου συμφέροντος. 


11. Το γεγονός ότι, από τις διατάξεις του παρόντος, δεν 
προκαλείται δαπάνη για τον Κρατικό Προϋπολογισμό, 
αποφασίζουμε: 

Την έγκριση Κανονισμού Λειτουργίας των Δημόσι¬ 
ων και Ιδιωτικών Σχολών Επαγγελματικής Κατάρτισης 
(Σ.Ε.Κ): 

ΚΕΦΑΛΑΙΟ Α' 

ΕΚΠΑΙΔΕΥΤΙΚΟ ΠΛΑΙΣΙΟ 

Άρθρο 1 - Σκοπός 

1. Σκοπός της Σχολής Επαγγελματικής Κατάρτισης 
είναι η παροχή υπηρεσιών αρχικής επαγγελματικής 
κατάρτισης, διάρκειας τριών ετών, σε αποφοίτους της 
υποχρεωτικής τυπικής εκπαίδευσης. Μαθητές άνω των 
είκοσι (20) ετών εγγράφονται στις Εσπερινές Σ.Ε.Κ. 

2. Η φοίτηση στις δημόσιες Σχολές Επαγγελματικής 
Κατάρτισης παρέχεται δωρεάν. 

3. Στους προαγόμενους από τη Β' Τάξη των Σ.Ε.Κ. 
χορηγείται Βεβαίωση Επαγγελματικής Κατάρτισης Επι¬ 
πέδου 2, που τους αποδίδει αυτοδίκαια το δικαίωμα 
συμμετοχής στην Τάξη Μαθητείας. Μετά την επιτυχή 
ολοκλήρωση της Τάξης Μαθητείας χορηγείται στο μα¬ 
θητή Βεβαίωση Επαγγελματικής Κατάρτισης επιπέδου 3. 
Απαραίτητη προϋπόθεση για την απόλυση του μαθητή 
που εγγράφεται στην Τάξη Μαθητείας είναι η επιτυχής 
εξέταση στις εξετάσεις πιστοποίησης. Με την επιτυχή 
εξέταση χορηγείται το Πτυχίο Ειδικότητας. 

Αρθρο 2 

Προγράμματα και Οδηγοί Σπουδών - Κατατάξεις - 
Αντιστοιχίσεις - Τεχνικά Εγχειρίδια - 
Πιστωτικές Μονάδες - Κινητικότητα 

1. Τα προγράμματα σπουδών της αρχικής κατάρτισης 
αποτυπώνονται στους αντίστοιχους οδηγούς σπουδών, 
ανά ομάδα προσανατολισμού επαγγελμάτων, τομέα ή 
ειδικότητα. Ο οδηγός σπουδών κάθε ειδικότητας περι¬ 
λαμβάνει σαφές επαγγελματικό προφίλ και μαθησιακά 
αποτελέσματα που αναλύονται σε γνώσεις, δεξιότητες 
και ικανότητες κατά μάθημα και ειδικότητα πιστωτικές 
μονάδες, αντιστοιχίσεις ειδικότητας και κατάταξης υπο¬ 
ψηφίων. Επίσης, περιλαμβάνει το ωρολόγιο πρόγραμμα 
με διδακτέα ύλη θεωρητικής ή εργαστηριακής ενότητας, 
διαμορφωμένη σύμφωνα με τα επιδιωκόμενα μαθησια¬ 
κά αποτελέσματα κάθε μαθήματος, τα προσόντα των 

εκπαιδευτών, τις μεθόδους διδασκαλίας, τον εξοπλισμό, 
όπως και τα μέσα διδασκαλίας. 

Τα προγράμματα σπουδών ανά ειδικότητα της αρ¬ 
χικής επαγγελματικής κατάρτισης διαμορφώνονται 
και εποπτεύονται ως προς την εφαρμογή τους από τη 
Γ.Γ.Δ.Β.Μ. 

2. Η πιστοποίηση των προγραμμάτων σπουδών γίνεται 
από τον Ε.Ο.Π.Π.Ε.Π. 

3. Καταρτιζόμενοι και απόφοιτοι Σ.Ε.Κ. είναι δυνατό 
να κατατάσσονται σε έτος κατάρτισης άλλης ειδικότη¬ 
τας της ίδιας Ομάδας Προσανατολισμού. Οι απόφοιτοι 
που επιθυμούν κατάταξη, υποβάλλουν σχετική αίτηση 
και τη Βεβαίωση Επαγγελματικής Κατάρτισης στο ΣΕΚ 
που επιθυμούν να φοιτήσουν κατά την περίοδο εγγρα¬ 
φών. Η κατάταξη αποφοίτων γίνεται για συγκεκριμένη 
αντίστοιχη ειδικότητα, σύμφωνα με τις ισχύουσες κάθε 
φορά διατάξεις και τις οδηγίες που περιλαμβάνονται 
στους οδηγούς σπουδών και μετά από διοικητική πρά¬ 
ξη (απόφαση) του Διευθυντή ΣΕΚ που έχουν αιτηθεί 
εγγραφή από κατάταξη. 

Σε περίπτωση κατά την οποία δεν προβλέπονται κα¬ 
νόνες κατάταξης στα προγράμματα σπουδών θα εξε¬ 
τάζονται κατά περίπτωση από τη Γ.Γ.Δ.Β.Μ. 

4. Τα προγράμματα σπουδών της αρχικής επαγγελμα¬ 
τικής κατάρτισης δύνανται να συνδέουν τα μαθησιακά 
αποτελέσματα με Πιστωτικές Μονάδες, σε εφαρμογή 
του Εθνικού Πλαισίου Προσόντων και του ΕυΓορβαη 
ΟβάίΙ δγείοπι ίοτ νοοαίίοηαΐ από ΕάυοαΙίοπ από ΤΓαίπίηρ - 
ΕΟ\/ΕΤ που περιγράφεται στη Σύσταση του Ευρωπαϊκού 
Κοινοβουλίου και του Συμβουλίου, της 18ης Ιουνίου 2009 
(Ε.Ε. 0 155/02 της 8.7.2009). Η απόδοσή τους επιτρέπει 
τόσο την αντιστοίχηση των αποκτούμενων προσόντων 
και την ισοτιμία των τίτλων σπουδών, όσο και την κινη¬ 
τικότητα μεταξύ διαφόρων εκπαιδευτικών συστημάτων 
και των διαφόρων χωρών της Ευρωπαϊκής Ένωσης. 

Άρθρο 3 
Τάξη Μαθητείας 

1. Στην «Τάξη Μαθητείας», εφαρμόζεται πρόγραμμα 
του εργαστηριακού μαθήματος «Ενισχυτική Εργαστη¬ 
ριακή Εκπαίδευση της Μαθητείας» επτά (7) συνολικά 
ωρών, επιμερισμένο σε δύο (2) ημέρες εβδομαδιαίως. 
Στις Σ.Ε.Κ. αρμοδιότητας του Υπουργείου Παιδείας και 
Θρησκευμάτων, το πρόγραμμα διδάσκεται στις σχολι¬ 
κές μονάδες των Σ.Ε.Κ. και τις σχολικές μονάδες του 
Ο.Α.Ε.Δ., από εκπαιδευτικό προσωπικό του Υπουργείου 
Παιδείας και Θρησκευμάτων και του Ο.Α.Ε.Δ. για διάρ¬ 
κεια ενός σχολικού έτους, ήτοι από την 1η Σεπτεμβρίου 
έως και την 30ή Αυγούστου εκάστου έτους. 

2. Στην «Τάξη Μαθητείας» εφαρμόζεται «Πρόγραμμα 
εκπαίδευσης στο χώρο εργασίας - Μαθητεία σε ερ¬ 
γασιακό χώρο» είκοσι οκτώ (28) ωρών εβδομαδιαίως, 
επιμερισμένο σε πέντε (5) ημέρες για ένα σχολικό έτος. 
Το «Πρόγραμμα εκπαίδευσης στο χώρο εργασίας - Μα¬ 
θητεία σε εργασιακό χώρο» διέπεται από σύμβαση, που 
συνάπτεται μεταξύ του Ο.Α.Ε.Δ. και του εργοδότη (φυσι¬ 
κό ή νομικό πρόσωπο, ιδιωτικού ή δημοσίου δικαίου), με 
επιπρόσθετα κίνητρα πρόσληψης του Μαθητευόμενου 
μετά το πέρας της μαθητείας. Το εργαστηριακό μάθημα 
πραγματοποιείται σε Εργαστήρια του Ο.Α.Ε.Δ. ή στα 
οικεία Εργαστηριακά Κέντρα ή στα Σχολικά Εργαστήρια 
του Υπουργείου Παιδείας και Θρησκευμάτων. Ετησί- 
ως, από τη 1η Σεπτεμβρίου έως τη 15η Σεπτεμβρίου, οι 


απόφοιτοι του σχολικού έτους, που ολοκληρώθηκε την 
30ή Αυγούστου του ίδιου έτους, της Τάξης Μαθητείας, 
εφόσον το επιθυμούν, μπορούν να παρακολουθούν το 
Προπαρασκευαστικό Πρόγραμμα Πιστοποίησης, συνολι¬ 
κής διάρκειας εβδομήντα (70) ωρών, για την αρτιότερη 
προετοιμασία τους για τη συμμετοχή τους στις δια¬ 
δικασίες πιστοποίησης προσόντων, απόκτησης Πτυχί¬ 
ου Ειδικότητας, του Ε.Ο.Π.Π.Ε.Π., οι οποίες διεξάγονται 
ετησίως το τελευταίο τρίμηνο κάθε έτους. Με κοινή 
απόφαση του Υπουργού Παιδείας και Θρησκευμάτων και 
Εργασίας, Κοινωνικής Ασφάλισης και Πρόνοιας καθορί¬ 
ζεται κάθε αναγκαία λεπτομέρεια για την εφαρμογή του 
Προπαρασκευαστικού Προγράμματος Πιστοποίησης. 

Τα Προπαρασκευαστικά Προγράμματα Πιστοποίησης 
αποφοίτων ιδιωτικών Σ.Ε.Κ. πραγματοποιούνται με ευθύ¬ 
νη της κάθε Σ.Ε.Κ., στα πλαίσια της κοινής υπουργικής 
απόφασης του τελευταίου εδαφίου της παραγράφου 
3, του άρθρου 21, του Ν. 4186/2013). 

3. Στους σπουδαστές των Εσπερινών Σ.Ε.Κ. που προ- 
άγονται στην Τάξη Μαθητείας απονέμεται η Βεβαίωση 
Επαγγελματικής Κατάρτισης χωρίς την υποχρέωση 
φοίτησης στην Τάξη Μαθητείας για την προσέλευσή 
τους στις διαδικασίες πιστοποίησης προσόντων, εφόσον 
έχουν συμπληρώσει τουλάχιστον 600 ημερομίσθια στην 
ειδικότητα που αποφοιτούν από τη Β' Τάξη της Σ.Ε.Κ. 

4. Η εποπτεία, ο συντονισμός, η διασφάλιση της ποιό¬ 
τητας και η αξιολόγηση της πρακτικής άσκησης πραγ¬ 
ματοποιούνται με ευθύνη του Διευθυντή της Σ.Ε.Κ. ή 
άλλου οριζόμενου από αυτόν προσώπου ως Συντονιστή 
Πρακτικής Άσκησης. Ο Συντονιστής Π.Α. είναι αρμόδιος 
για την παρακολούθηση της παρουσίας του καταρτισ¬ 
μένου, τη διασφάλιση της ποιότητας του περιβάλλοντος 
εργασίας του ασκούμενου, τον επιτόπιο έλεγχο της επι¬ 
χείρησης και την τήρηση ατομικού φακέλου πρακτικής 
άσκησης με τις σχετικές μηνιαίες εκθέσεις προόδου. 

5. Για τους σπουδαστές των δημόσιων φορέων η έκ¬ 
δοση των πιστοποιητικών υγείας και οι ιατρικές πράξεις 
που απαιτούνται για τη Μαθητεία σε χώρους εργασίας, 
εφόσον οι σπουδαστές δεν είναι άμεσα ή έμμεσα ασφα¬ 
λισμένοι, γίνονται δωρεάν από δημόσια νοσοκομεία ή 
από ιατρούς συμβεβλημένους με το Δημόσιο ή με φο¬ 
ρείς κοινωνικής ασφάλισης. Το Δημόσιο καλύπτει τις 
δαπάνες της ιατροφαρμακευτικής και νοσοκομειακής 
περίθαλψης των σπουδαστών, που έπαθαν ατύχημα 
κατά την άσκηση στα Σχολικά Εργαστήρια (Σ.Ε.) των 
Σχολών Επαγγελματικής Κατάρτισης ή στα Σ.Ε. των 
ΕΠΑ.Λ. ή στα Εργαστηριακά Κέντρα ή στα Ι.Ε.Κ. ή στα 
εργαστήρια Γ υμνασίων και Γ ενικών Λυκείων ή στα Εργα¬ 
στηριακά Κέντρα Φυσικών Επιστημών (Ε.Κ.Φ.Ε.) ή στους 
χώρους εργασίας, κατά το μέρος που οι δαπάνες αυτές 
δεν καλύπτονται από άμεση ή έμμεση ασφάλιση. Η Μα¬ 
θητεία ή και η Πρακτική Ασκηση, τόσο στους ιδιωτικούς 
όσο και στους φορείς του Δημοσίου, είναι δυνατόν να 
χρηματοδοτείται από εθνικούς ή/και κοινοτικούς πό¬ 
ρους, σύμφωνα με τις ισχύουσες κάθε φορά διατάξεις. 

6. Οι σπουδαστές των ιδιωτικών Σ.Ε.Κ. δύνανται τη Μα¬ 
θητεία να την πραγματοποιήσουν σε φυσικά πρόσωπα, 
Ν.Π.Δ.Δ. ή Ν.Π.Ι.Δ., με ευθύνη εφαρμογής της ιδιωτικής 
Σ.Ε.Κ. που φοιτούν. 

7. Στους προαγόμενους από τη Β' Τάξη των Σ.Ε.Κ. 
χορηγείται Βεβαίωση Επαγγελματικής Κατάρτισης Επι¬ 
πέδου 2, που τους αποδίδει αυτοδίκαια το δικαίωμα 
συμμετοχής στην Τάξη Μαθητείας. Μετά την επιτυχή 

ολοκλήρωση της Τάξης Μαθητείας χορηγείται στο μα¬ 
θητή Βεβαίωση Επαγγελματικής Κατάρτισης επιπέδου 3. 
Απαραίτητη προϋπόθεση για την απόλυση του μαθητή 
που εγγράφεται στην Τάξη Μαθητείας είναι η επιτυχής 
εξέταση στις εξετάσεις πιστοποίησης. Με την επιτυχή 
εξέταση χορηγείται το Πτυχίο Ειδικότητας. 

8. Με κοινή απόφαση των Υπουργών Οικονομικών, 
Παιδείας και Θρησκευμάτων και Υγείας ρυθμίζονται ο 
τρόπος κάλυψης των δαπανών, καθώς και οι προϋποθέ¬ 
σεις και τα θέματα που αφορούν στην εφαρμογή των 
διατάξεων του παρόντος άρθρου. Με την ίδια απόφαση 
ρυθμίζεται η συμμετοχή του Δημοσίου στις εισφορές και 
τις αποζημιώσεις των σπουδαστών και των εργοδοτών 
κατά τη διάρκεια της Μαθητείας. 

Αρθρο 4 

Παροχή κινήτρων και αναγνώριση 

1. Για την προώθηση της αρχικής επαγγελματικής 
κατάρτισης στο πλαίσιο και της εθνικής αναπτυξιακής 
στρατηγικής, στους καταρτιζόμενους των Σ.Ε.Κ. παρέ¬ 
χονται τα εξής: 

(α) κίνητρα εγγραφής ή συνέχισης των σπουδών σε 
προγράμματα αρχικής επαγγελματικής κατάρτισης με 
γεωγραφικά, εισοδηματικά, κοινωνικά και άλλα κριτήρια, 

(β) έπαινοι/βραβεύσεις με κριτήρια σχετιζόμενα απο¬ 
κλειστικά με την επίδοση στις σπουδές τους. 

2. Οι ακριβείς όροι και προϋποθέσεις για την παροχή 
των κινήτρων και τη χορήγηση των επαίνων/βραβεύσε¬ 
ων καθορίζονται με αποφάσεις του Υπουργού Παιδείας 
και Θρησκευμάτων, οι οποίες εφαρμόζονται από τις 
κατά τόπους Σ.Ε.Κ. 

3. Οι καταρτιζόμενοι των Σ.Ε.Κ. απαλλάσσονται κατά 
την εγγραφή τους από την καταβολή παράβολου. 

ΚΕΦΑΛΑΙΟ ΔΕΥΤΕΡΟ 
ΔΙΑΣΦΑΛΙΣΗ ΠΟΙΟΤΗΤΑΣ 

Αρθρο 5 

Αυτοαξιολόγηση - Δείκτες ποιότητας - Στοχοθέτηση 

1. Για τη διασφάλιση της ποιότητας της παρεχόμενης 
κατάρτισης, οι Σ.Ε.Κ. εφαρμόζουν, σε ετήσια βάση, αυ- 
τοαξιολόγηση σύμφωνα με το θεσμοθετημένο πλαίσιο 
για τη διασφάλιση ποιότητας. 

2. Η αυτοαξιολόγηση περιλαμβάνει την αξιολόγηση 
τόσο των εφαρμοζόμενων πολιτικών και διαδικασιών 
όσο και την αξιολόγηση μετρήσιμων αποτελεσμάτων 
επίδοσης. 

3. Τα μετρήσιμα αποτελέσματα σχετίζονται με τους 
δείκτες ποιότητας, συμπεριλαμβανομένων των κύριων 
δεικτών ποιότητας του πλαισίου, τους οποίους οι δι¬ 
ευθύνσεις των δημοσίων Σ.Ε.Κ. πρέπει να στοχοθετούν 
και να παρακολουθούν συστηματικά, με την εποπτεία 
της Γ.Γ.Δ.Β.Μ. και την υποστήριξη εφαρμογής από τον 
Ε.Ο.Π.Π.Ε.Π. 

4. Τα μετρήσιμα αποτελέσματα των δεικτών ποιότη¬ 
τας πρέπει να καταχωρίζονται σε τακτά χρονικά δια¬ 
στήματα σε ειδική βάση δεδομένων, σύμφωνα με τις 
διαδικασίες που έχουν θεσπιστεί, ώστε να δημιουργείται 
το απαραίτητο υπόβαθρο για τη συγκριτική αξιολόγηση 
μεταξύ Σ.Ε.Κ. και επομένως για την κινητοποίηση της 
διαρκούς βελτίωσης των παρεχόμενων υπηρεσιών. 


Αρθρο 6 

Διαμορφωτική αξιολόγηση - Έρευνες 

1. Η ετήσια αυτοαξιολόγηση των Σ.Ε.Κ. βασίζεται, με¬ 
ταξύ άλλων, και στα αποτελέσματα διαμορφωτικών 
(οη-ςοίης) αξιολογήσεων και ερευνών, που ενδεικτικά 
περιλαμβάνουν: έρευνα καταρτιζομένων, έρευνα εκπαι¬ 
δευτών, έρευνα αποφοίτων, έρευνα εργοδοτών, αξιο¬ 
λογήσεις διαχειριστικών αρχών, αξιολογήσεις από τη 
Γ.Γ.Δ.Β.Μ. 

2. Τα εργαλεία για τη διενέργεια των ερευνών (ερω¬ 
τηματολόγια, συνεντεύξεις, κ.λπ.) παρέχονται από τη 
Γ.Γ.Δ.Β.Μ., ώστε να εξασφαλίζεται η ομοιογένεια των 
συλλεχθέντων στοιχείων. Έρευνες είναι δυνατό να δι¬ 
εξάγονται και σε κεντρικό επίπεδο, τα αποτελέσματα 
των οποίων προωθούνται στις κατά τόπους Σ.Ε.Κ. για 
λήψη μέτρων βελτίωσης. 

Αρθρο 7 

Εξωτερική Αξιολόγηση -Έλεγχος 

1. Τα αποτελέσματα της ετήσιας αυτοαξιολόγησης, 
καθώς και το υλικό που τεκμηριώνει τα πορίσματά της, 
συμπεριλαμβανομένων των ερευνών και αξιολογήσεων 
της προηγούμενης παραγράφου, αξιολογούνται από 
ομάδα ειδικά εκπαιδευμένων προς τούτο αξιολογητών, 
που συστήνεται από τον Ε.Ο.Π.Π.Ε.Π. 

2. Η τήρηση των κανόνων και των διατάξεων που σχε¬ 
τίζονται με τις προϋποθέσεις αδειοδότησης, την παροχή 
του εκπαιδευτικού έργου και, εν γένει, τη λειτουργία των 
Σ.Ε.Κ. αποτελεί ευθύνη της Γ.Γ.Δ.Β.Μ. με τη συνεργασία 
του Ε.Ο.Π.Π.Ε.Π., όπου αυτό απαιτείται. Στο πλαίσιο αυτό, 
η Γ.Γ.Δ.Β.Μ. δύναται να διενεργεί ελέγχους, τακτικούς 
ή έκτακτους, από τριμελή επιτροπή που ορίζεται κάθε 
φορά, με απόφαση του Προϊσταμένου της Μονάδας 
αδειοδότησης ή ελέγχου των δομών της Γ.Γ.Δ.Β.Μ. ή να 
αναθέτει με απόφαση του Γ ενικού Γ ραμματέα Δ.Β.Μ. σε 
εξουσιοδοτημένους τρίτους, καθ’ όλη τη διάρκεια του 
έτους, καθώς και να εισηγείται σχετικά σύμφωνα με τα 
αποτελέσματα του ελέγχου στον Γ.Γ.Δ.Β.Μ. ο οποίος 
έχει την ευθύνη καταλογισμού κυρώσεων σύμφωνα με 
τις ισχύουσες διατάξεις. Κατά τον έλεγχο εκτιμώνται 
τα ωρολόγια προγράμματα με την αντίστοιχη διδακτέα 
ύλη, θεωρητικής ή εργαστηριακής ενότητας, όπως είναι 
διαμορφωμένη σύμφωνα με τα επιδιωκόμενα μαθησια¬ 
κά αποτελέσματα κάθε μαθήματος, τα προσόντα των 
εκπαιδευτών, οι μέθοδοι διδασκαλίας, ο εξοπλισμός, 
καθώς και τα μέσα διδασκαλίας. 

Τα αποτελέσματα ελέγχου περιλαμβάνονται σε ειδική 
έκθεση, η οποία αναρτάται στην επίσημη ιστοσελίδα 
της Γ.Γ.Δ.Β.Μ. Η διαδικασία ελέγχου και η δημοσιοποίη¬ 
ση της έκθεσης πρέπει να ολοκληρώνονται αποκλειστι¬ 
κά εντός τριάντα (30) ημερολογιακών ημερών. 

3. Τα αποτελέσματα των αυτοαξιολογήσεων και των 
κάθε είδους εξωτερικών αξιολογήσεων κοινοποιούνται 
στη Γ.Γ.Δ.Β.Μ., η οποία συντάσσει συνολική ετήσια έκ¬ 
θεση για τη δια βίου μάθηση στην Ελλάδα. 

4. Σε περίπτωση προσωρινής παύσης ή διακοπής λει¬ 
τουργίας ή ανάκλησης της αδείας ιδιωτικής Σ.Ε.Κ. ή 
για οποιοδήποτε λόγο αδυναμίας παροχής υπηρεσιών 
στους σπουδαστές της, ο ιδιοκτήτης παραδίδει το αρ¬ 
χείο στην πλησιέστερη δημόσια Σ.Ε.Κ. αρμοδιότητας 
Γ.Γ.Δ.Β.Μ., μετά από απόφαση της Γ.Γ.Δ.Β.Μ. 

Άρθρο 8 

Επάρκεια εκπαιδευτών και εκπαιδευτικών μέσων 

1. Ως Εκπαιδευτής Ενηλίκων ορίζεται ο επαγγελματίας 
ο οποίος διαθέτει τα τυπικά και ουσιαστικά προσόντα 
για την άσκηση του επαγγέλματος του και την απαι- 
τούμενη πιστοποιημένη εκπαιδευτική επάρκεια για τη 
γενική εκπαίδευση και την επαγγελματική κατάρτιση 
στο πλαίσιο της Δια Βίου Μάθησης, όπως προσδιο¬ 
ρίζεται σχετικά στο εκάστοτε ισχύον πιστοποιημένο 
Επαγγελματικό Περίγραμμα Εκπαιδευτή. 

2. Η επάρκεια, η διαρκής ανανέωση και η επικαιρο- 
ποίηση των προσόντων των εκπαιδευτών όπως και η 
χρήση των κατάλληλων εκπαιδευτικών μεθόδων και 
εργαλείων, συμπεριλαμβανομένων των τεχνικών εκπαί¬ 
δευσης ενηλίκων, αποτελούν βασικές προϋποθέσεις για 
τη διασφάλιση της υψηλής ποιότητας της παρεχόμενης 
κατάρτισης. Για το λόγο αυτό, τα προγράμματα σπου¬ 
δών περιλαμβάνουν σαφείς κατευθύνσεις, αναφορικά 
με τα προσόντα των εκπαιδευτών ανά μάθημα και με 
τα απαιτούμενα εκπαιδευτικά μέσα, μεθοδολογίες και 
εργαλεία. 

3. Ανώτατο όριο διδακτικών ωρών ανά ωρομίσθιο εκ¬ 
παιδευτή ενηλίκων, σε όλες τις δημόσιες δομές Διά 
Βίου Μάθησης, ορίζονται οι είκοσι (20) διδακτικές ώρες 
εβδομαδιαίως. Όταν ο εκπαιδευτής ενηλίκων έχει την 
δημοσιοϋπαλληλική ιδιότητα ή έχει πλήρη απασχόληση 
στον ιδιωτικό τομέα, ανώτατο όριο διδακτικών ωρών 
ορίζονται οι δέκα (10) διδακτικές ώρες εβδομαδιαίως. 

4. Μετά την έναρξη λειτουργίας του Υπομητρώου 
Εκπαιδευτών αρχικής επαγγελματικής κατάρτισης, 
προϋπόθεση για την υποβολή αίτησης είναι η εγγραφή 
του υποψήφιου εκπαιδευτή στο υπομητρώο, που τη¬ 
ρείται από τον Ε.Ο.Π.Π.Ε.Π. Με απόφαση του Δ.Σ. του 
Ε.Ο.Π.Π.Ε.Π. καθορίζεται κάθε αναγκαία λεπτομέρεια 
για την τήρηση του υπομητρώου εκπαιδευτών αρχικής 
επαγγελματικής κατάρτισης, (Ν. 4186/2013, αρ. 27, π. 15γ). 

5. α) Οι θέσεις εκπαιδευτών των δημόσιων Σ.Ε.Κ. προ¬ 
κηρύσσονται από τη Γ.Γ.Δ.Β.Μ. ή άλλον φορέα Ν.Π.Δ.Δ. 
ή Ν.Π.Ι.Δ., που με απόφασή του ο Υπουργός Παιδείας 
και Θρησκευμάτων του έχει αναθέσει. Οι προκηρύξεις, 
με χρήση ειδικού πληροφοριακού συστήματος, ανα¬ 
φέρουν: τη διάρκεια κατάρτισης, τις ειδικότητες που 
έχει αποφασιστεί να λειτουργήσουν, τα μαθήματα ανά 
ειδικότητα με αναφορά στο είδος τους (θεωρητικά - 
εργαστηριακά - μικτά) και στις προβλεπόμενες από το 
πρόγραμμα σπουδών ώρες διδασκαλίας ανά μάθημα, 
τους δικαιούχους συμμετοχής, τα απαιτούμενα δικαι- 
ολογητικά, τα κριτήρια επιλογής, τη σχέση εργασίας, 
τον τρόπο και την ανώτατη ημερομηνία υποβολής των 
αιτήσεων των εκπαιδευτών, τη διαδικασία υποβολής και 
διαχείρισης τυχόν ενστάσεων σε όλα τα στάδια επιλο¬ 
γής. Γ ια την επιλογή των εκπαιδευτών συνεκτιμώνται 
τα ακόλουθα, σε σχέση με το αντίστοιχο μάθημα: η 
εργασιακή εμπειρία, η διδακτική εμπειρία, η εξειδίκευση 
στο γνωστικό αντικείμενο που επιθυμούν να διδάξουν, 
οι συναφείς με το αντικείμενο μεταπτυχιακοί τίτλοι 
σπουδών, η απόδοση, η συνέπεια και το επίπεδο συ¬ 
νεργασίας στην περίπτωση προηγούμενης συνεργασίας 
με το Σ.Ε.Κ. όπως και κοινωνικά κριτήρια. Η επιλογή 
των εκπαιδευτών γίνεται από τριμελή επιτροπή απο- 
τελούμενη από τον Διευθυντή της οικείας Δ.Δ.Β.Μ., τον 
Διευθυντή της οικείας Σ.Ε.Κ. και ένα μέλος οριζόμενο 
από τη Γ.Γ.Δ.Β.Μ. 


β) Δικαίωμα υποβολής αίτησης έχουν όλοι οι ιδιώτες, 
καθώς και οι με οποιαδήποτε σχέση εργασίας απα¬ 
σχολούμενοι στο δημόσιο τομέα, που έχουν τα νόμιμα 
τυπικά προσόντα. Τα προσόντα που πρέπει να διαθέ¬ 
τουν οι εκπαιδευτές περιγράφονται στα εγκεκριμένα 
και δημοσιοποιημένα αναλυτικά προγράμματα σπουδών 
των ειδικοτήτων της αρχικής επαγγελματικής κατάρτι¬ 
σης ή όπως οριστούν ή αντιστοιχηθούν με απόφαση της 
ΓΓΔΒΜ. Με απόφαση του Υπουργού Παιδείας και Θρη¬ 
σκευμάτων, η οποία εκδίδεται κατόπιν εισήγησης του 
Γενικού Γραμματέα Δια Βίου Μάθησης, εξειδικεύονται 
τα κριτήρια επιλογής εκπαιδευτών στις δημόσιες Σ.Ε.Κ. 

γ) Οι σχετικές αμοιβές των Εκπαιδευτών Ενηλίκων 
μπορούν να καλύπτονται και από συγχρηματοδοτού- 
μενα προγράμματα του Ε.Σ.Π.Α. 

ΚΕΦΑΛΑΙΟ ΤΡΙΤΟ 

ΦΟΙΤΗΣΗ 

Αρθρο 9 

Έτος κατάρτισης 

1. Το διδακτικό έτος στις Σχολές Επαγγελματικής Κα¬ 
τάρτισης (ΣΕΚ) άρχεται την 1η Οκτωβρίου, και μετατί¬ 
θεται, σε περίπτωση Σαββάτου ή Κυριακής, την αμέσως 
επόμενη Δευτέρα, και λήγει την 30η Ιουνίου εκάστου 
έτους. Οι εγγραφές πραγματοποιούνται από τη 1η Σε¬ 
πτεμβρίου έως την 30η Σεπτεμβρίου εκάστου έτους. 

2. Στη Σ.Ε.Κ. λειτουργούν οι Α', Β' και η Τάξη Μα¬ 
θητείας. Στην Α' τάξη εγγράφονται χωρίς εξετάσεις, 
οι κάτοχοι απολυτηρίου Γυμνασίου ή άλλου ισότιμου 
τίτλου, στη Β' τάξη εγγράφονται οι προαγόμενοι από 
την Α' τάξη και στην Τάξη Μαθητείας εγγράφονται οι 
προαγόμενοι από τη Β' τάξη της Σ.Ε.Κ. 

3. Στην Α' και Β' τάξη Σ.Ε.Κ. εφαρμόζεται πρόγραμμα 
μαθημάτων τριάντα (30) συνολικά ωρών εβδομαδιαί¬ 
ως. Ειδικότερα, εφαρμόζεται εκπαιδευτικό πρόγραμμα 
τεσσάρων (4) ωρών εβδομαδιαίως, με δύο (2) μαθήματα 
Γενικής Παιδείας, Ελληνική Γλώσσα και Μαθηματικά, 
που είναι κοινό για όλους τους μαθητές και εκπαιδευ¬ 
τικό πρόγραμμα είκοσι έξι (26) ωρών εβδομαδιαίως, που 
αποτελείται από μαθήματα Ειδικότητας. Τα μαθήματα 
Ειδικότητας αποτελούνται, κατά προσέγγιση, από 50% 
θεωρητικό μέρος και 50% εργαστηριακό. 

4. Το διδακτικό έτος απαρτίζεται από δύο περιόδους 
εκπαίδευσης: 

α) Α' περίοδος από την 1η Οκτωβρίου έως την 15η 
Φεβρουάριου 

β) Β’ περίοδος από την 16η Φεβρουάριου έως την 
30η Ιουνίου 

Αρθρο 10 

Διάρκεια μαθημάτων - Παρουσίες 
Αριθμός εκπαιδευτών 

1. Η κατάρτιση περιλαμβάνει μαθήματα: 

α) Θεωρητικά: Θεωρητικά χαρακτηρίζονται τα μαθή¬ 
ματα των οποίων η διδασκαλία πραγματοποιείται από 
έναν εκπαιδευτή, μόνον σε αίθουσες διδασκαλίας και 
έχουν ως σκοπό να αποκτήσουν οι καταρτιζόμενοι τις 
γνώσεις, που είναι απαραίτητες για να κατανοήσουν το 
γνωστικό αντικείμενο της κατάρτισής τους. 

β) Εργαστηριακά: Εργαστηριακά χαρακτηρίζονται τα 
μαθήματα εκείνα, τα οποία αποβλέπουν στην εμπέδωση 
του θεωρητικού μέρους της κατάρτισης και στην εκμά- 

θηση δεξιοτήτων, πραγματοποιούνται δε αποκλειστικά 
στους εργαστηριακούς χώρους ενώ δύναται να παρέ¬ 
χονται στο σύνολο ή σε μέρος των εγγεγραμμένων 
φοιτούντων κάθε τμήματος. 

γ) Μικτά: Μικτά χαρακτηρίζονται τα μαθήματα που 
απαιτούν ταυτόχρονη θεωρητική κατάρτιση και από¬ 
κτηση δεξιοτήτων. 

2. Η διάρκεια της ωριαίας διδασκαλίας όλων των μα¬ 
θημάτων καθορίζεται σε 45 λεπτά. Ο μέγιστος αριθμός 
των ωρών διδασκαλίας καθορίζεται σε επτά (7) ώρες 
ανά ημέρα κατάρτισης. 

Η διδασκαλία των εργαστηριακών μαθημάτων ή του 
εργαστηριακού μέρους των μικτών μαθημάτων είναι 
δυνατό να γίνεται συνεχόμενη μέχρι τρεις (3) ώρες. 

3. Μετά την είσοδο του εκπαιδευτή στην αίθουσα δι¬ 
δασκαλίας ή στον εργαστηριακό χώρο, δεν επιτρέπεται 
η είσοδος καταρτιζομένων. 

4. Οι παρουσίες λαμβάνονται υποχρεωτικά ανά ώρα 
κατάρτισης κατά την έναρξή της και με ευθύνη του 
εκπαιδευτή ή των εκπαιδευτών. 

5. Ο μέγιστος αριθμός καταρτιζομένων ανά εκπαι¬ 
δευτή, καθορίζεται σε τριάντα (30) άτομα τόσο σε θε¬ 
ωρητικά όσο και σε μικτά μαθήματα, δύναται όμως να 
προσαυξάνεται κατά 10%, με σκοπό τη σωστή κατανομή 
των καταρτιζομένων. Όταν ο αριθμός των καταρτιζομέ- 
νων σε έκαστο εργαστηριακό μάθημα υπερβαίνει τους 
δεκαπέντε (15), τότε δύναται να τοποθετηθεί δεύτερος 
εκπαιδευτής και εφόσον αυτό προβλέπεται από τον 
αντίστοιχο οδηγό σπουδών. 

6. Στα εργαστηριακά μαθήματα τα οποία διενεργού- 
νται εκτός χώρου Σ.Ε.Κ., δύνανται να λειτουργούν με μι¬ 
κρότερο αριθμό καταρτιζομένων και με ελάχιστο αριθμό 
επτά (7), μετά από απόφαση του Διευθυντή της Σ.Ε.Κ. 

7) Δύναται να πραγματοποιούνται έως και δύο (2) 
εκπαιδευτικές επισκέψεις ανά τετράμηνο, ύστερα από 
τεκμηρίωση της αναγκαιότητας από τους ενδιαφερο¬ 
μένους εκπαιδευτές και μετά από έγκριση της Δ/νσης 
της Σ.Ε.Κ. 

Αρθρο 11 
Διακοπές, αργίες 

Κατάρτιση και πάσης φύσεως διαδικασίες κατάρτισης 
δε γίνονται κατά τις εορτές, τις επίσημες αργίες και τις 
διακοπές, καθώς επίσης και τις ημέρες τοπικών αργιών 
λόγω θρησκευτικών εορτών ή επετείων. 

Άρθρο 12 

Εγγραφή - Επιλογή Καταρτιζομένων 
στις Δημόσιες Σ.Ε.Κ. 

1. Ο Διευθυντής Δια Βίου Μάθησης (Δ.Δ.Β.Μ.), ανακοι¬ 
νώνει πίνακα με τις ειδικότητες που θα λειτουργήσουν 
στα ΣΕΚ ευθύνης της Περιφερειακής Ενότητας του¬ 
λάχιστον τρεις (3) ημέρες πριν από την ημερομηνία 
εγγραφής των υποψηφίων καταρτιζομένων και σύμφωνα 
με το Ν. 4186/2013. 

2. Οι υποψήφιοι καταρτιζόμενοι προκειμένου να εγ- 
γραφούν, υποβάλλουν σε ειδικό πληροφοριακό σύστημα 
αίτηση, στην οποία θα αναγράφονται τα ονομαστικά 
στοιχεία, τα στοιχεία ταυτότητας, τον ΑΜΚΑ και η δι¬ 
εύθυνση κατοικίας του υποψηφίου, καθώς και η σειρά 
προτίμησης των ειδικοτήτων που πρόκειται να λειτουρ¬ 
γήσουν στη ΣΕΚ. 


3. Μετά τη λήξη της προθεσμίας υποβολής των αιτή¬ 
σεων, ανακοινώνονται, από τις Δ.Δ.Β.Μ. πίνακες εγγρα- 
φέντων ανά ειδικότητα - τμήμα - ΣΕΚ, και οι αιτούντες 
που κέκτηνται δικαιώματος εγγραφής. 

4. Οι τελικοί εγγραφέντες, υποχρεούνται να προσκο¬ 
μίσουν κατά την οριστική τους εγγραφή στις ΣΕΚ που 
έχουν επιλεγεί, τα δηλωθέντα στην αίτησή τους απα¬ 
ραίτητα δικαιολογητικά. 

5. Ειδικά οι Ελληνοκύπριοι από τα κατεχόμενα της 
Κύπρου ή τα μέλη της Ελληνικής μειονότητας της Αλ¬ 
βανίας μπορούν να εγγράφονται στις δημόσιες ΣΕΚ σε 
καθορισμένο ποσοστό επί της εκάστοτε καθορισμένης 
δυναμικότητας των τμημάτων, σύμφωνα με απόφαση 
των Δ.Δ.Β.Μ. και με βάση τα οριζόμενα στην υπουργι¬ 
κή απόφαση Δ/13074/7.6.00 (ΦΕΚ 780/23-6-2000), όπως 
εκάστοτε ισχύει. 

6. Δικαιολογητικά για την εγγραφή των υποψηφίων 
καταρτιζομένων στις Σ.Ε.Κ. αποτελούν τα ακόλουθα: 

ί. Σχετική αίτηση στην οποία θα αναγράφονται τα 
ονομαστικά στοιχεία, τα στοιχεία ταυτότητας και η δι¬ 
εύθυνση κατοικίας του υποψηφίου, καθώς και η σειρά 
προτίμησης των ειδικοτήτων που πρόκειται να λειτουρ¬ 
γήσουν στη Σ.Ε.Κ. [υποχρεωτικό] 

ϋ. Ο εκάστοτε προβλεπόμενος πρωτότυπος τίτλος 
σπουδών (απολυτήριο ή πτυχίο), του οποίου θα εκδίδε- 
ται φωτοαντίγραφο με μέριμνα της Σ.Ε.Κ. για τη χρήση 
του στην επιλογή, και θα επιστρέφεται ο πρωτότυπος 
τίτλος στον υποψήφιο. Σε περίπτωση που είναι αδύνατη 
η προσκόμιση του πρωτότυπου τίτλου, θα προσκομίζε¬ 
ται είτε πρωτότυπο αποδεικτικό τίτλου σπουδών, που 
θα εκδίδεται από τη Σχολική Μονάδα αποφοίτησης του 
υποψηφίου και στο οποίο θα αναγράφεται ο τελικός 
βαθμός αποφοίτησης, είτε οποιοδήποτε άλλο έγγραφο 
προβλέπεται από την ισχύουσα κατά περίπτωση νομο¬ 
θεσία. [υποχρεωτικό] 

μι. Δελτίο αστυνομικής ταυτότητας ή Διαβατήριο ή 
άλλο έγγραφο που προβλέπεται από την ισχύουσα κατά 
περίπτωση νομοθεσία, των οποίων η φωτοτυπία μπο¬ 
ρεί να επικυρώνεται και από το Σ.Ε.Κ. Σε περίπτωση 
έλλειψης Αστυνομικής Ταυτότητας ή Διαβατηρίου θα 
προσκομίζεται Πιστοποιητικό Δήμου, [υποχρεωτικό] 

ιν. Βεβαίωση ΙΚΑ ή Δημόσιας Υπηρεσίας, στην οποία 
θα αναγράφεται η προϋπηρεσία (ημερομίσθια ή έτη) που 
τυχόν πραγματοποίησε ο υποψήφιος σε συγκεκριμένο 
επάγγελμα και ειδικότητα ή βεβαίωση Δημόσιας Οικο¬ 
νομικής Υπηρεσίας (Δ.Ο.Υ.), στην οποία θα αναγράφεται 
ο χρόνος άσκησης συγκεκριμένης επιτήδευσης από τον 
υποψήφιο. 

ν. Η απόδειξη της προϋπηρεσίας είναι στην αποκλει¬ 
στική ευθύνη του υποψηφίου. 

νί. Πιστοποιητικό οικογενειακής κατάστασης προκειμέ¬ 
νου για πολύτεκνο ή τρίτεκνο γονέα ή τέκνο πολύτεκνης 
ή τρίτεκνης οικογένειας ή μονογονεϊκής οικογένειας ή 
ορφανό, με τους περιορισμούς που τίθενται από την 
ισχύουσα νομοθεσία. 

νϋ. Ειδικά για την εγγραφή αλλοδαπών υπηκόων χω¬ 
ρών εκτός Ε.Ε., εντός Ε.Ε. και ομογενών αντί του δικαι- 
ολογητικού όπως ορίζεται στο σημείο ϋί απαιτείται η 
κατάθεση διαβατηρίου ή ταυτότητας ομογενών καθώς 
και της άδειας παραμονής για τους υπηκόους χωρών 
εκτός Ε.Ε. Σε περίπτωση μη αποφοίτησης από ελληνικό 
λύκειο ή ΣΕΚ αντί του δικαιολογητικού όπως ορίζεται 
στο σημείο ϋ απαιτείται η κατάθεση του ισότιμου πρω- 

τότυπου τίτλου σπουδών, επίσημης μετάφρασης αυτού 
καθώς και της ισοτιμίας του, εκδοθείσας από δημόσια 
ελληνική υπηρεσία. Επιπλέον, απαιτείται η απόδειξη της 
Ελληνομάθειας σύμφωνα με τις ισχύουσες διατάξεις. 

Άρθρο 13 
Αρχική εγγραφή 

1. Για την οριστικοποίηση της εγγραφής των υποψη¬ 
φίων καταρτιζόμενων απαιτείται η έγκαιρη κατάθεση 
στη ΣΕΚ των απαραίτητων δικαιολογητικών και η ορι¬ 
στικοποίηση της εγγραφής με την απόκτηση Ειδικού 
Κωδικού Σπουδαστή ΣΕΚ. 

2. Η μη οριστικοποίηση της εγγραφής στη δημόσια 
ΣΕΚ, το αργότερο εντός αποκλειστικής ημερομηνίας, 
σύμφωνα με την προκήρυξη, έχει ως συνέπεια την απώ¬ 
λεια της αρχικής εγγραφής. 

Άρθρο 14 

Ανανέωση Εγγραφής 

1. Ο καταρτιζόμενος γράφεται στο επόμενο έτος 
κατάρτισης, εφόσον πληρούνται οι προϋποθέσεις του 
άρθρου 21 του παρόντος. 

2. Η ανανέωση της εγγραφής, υπό τις ανωτέρω προ¬ 
ϋποθέσεις, πραγματοποιείται με κατάθεση σχετικής 
αίτησης. 

Άρθρο 15 

Οριστικοποίηση λειτουργίας 
Τμημάτων Δημοσίων ΣΕΚ 

1. Τα τμήματα δύνανται να δημιουργηθούν εφόσον 
συμπληρώσουν τον ελάχιστο απαιτούμενο αριθμό των 
δεκαπέντε (15) καταρτιζομένων, εκτός εξαιρετικών πε¬ 
ριπτώσεων, κατά τις οποίες υπάρχει τεκμηριωμένη 
εισήγηση από τον Δ.Δ.Β.Μ. και ύστερα από απόφαση 
του Γ.Γ.Δ.Β.Μ. Ο μέγιστος αριθμός καταρτιζομένων ανά 
τμήμα, καθορίζεται σε τριάντα (30), δύναται όμως να 
προσαυξάνεται κατά 10%, με σκοπό τη σωστή κατανομή 
των καταρτιζομένων. Ειδικά για την εγγραφή πολύτε¬ 
κνου ή τρίτεκνου γονέα ή τέκνο πολύτεκνης ή τρίτεκνης 
οικογένειας ή μονογονεϊκής οικογένειας ή ορφανού ή 
ΑΜΕΑ που μπορεί να καταρτιστεί, δύναται να προσαυ¬ 
ξάνεται κατά 10%, ο μέγιστος αριθμός καταρτιζομένων. 

2. Σε περίπτωση κατά την οποία διαπιστωθεί η αντι¬ 
κειμενική αδυναμία λειτουργίας τμήματος, εκδίδεται 
σχετική απόφαση από τη Γ.Γ.Δ.Β.Μ., ύστερα από τεκ¬ 
μηριωμένη πρόταση της διεύθυνσης της Σ.Ε.Κ. και της 
Δ.Δ.Β.Μ., στην οποία ρυθμίζονται οι αναγκαίες αλλαγές 
όπως, η μετακίνηση εγγραφέντων μεταξύ Σ.Ε.Κ. και η 
ένταξη εγγραφέντων σε άλλες ειδικότητες. Εάν κάποιο 
από τα τμήματα αποφασιστεί να μην λειτουργήσει, τότε 
σε συνεργασία με τη Σ.Ε.Κ. ή/και με τη Δ.Δ.Β.Μ., ενημε¬ 
ρώνονται οι εγγραφέντες και διευθετούνται οι αλλαγές. 

Αρθρο 16 

Απαλλαγές μαθημάτων 

1. Σε περίπτωση που υποψήφιος καταρτιζόμενος δι¬ 
αθέτει πιστοποίηση στη χρήση Η/Υ και πιστοποιητικό 
γλωσσομάθειας επιπέδου τουλάχιστον Β2, απαλλάσ¬ 
σεται από τα αντίστοιχου επιπέδου σχετικά μαθήματα, 
εκτός αν άλλως ορίζεται από τον Οδηγό Σπουδών. Ο 
υποψήφιος καταρτιζόμενος δεν απαλλάσσεται από την 
ειδική ορολογία σε ξένη γλώσσα, με εξαίρεση τα ανα- 
φερόμενα στην επόμενη παράγραφο. 


2. Δίνεται στους καταρτιζόμενους η δυνατότητα απαλ¬ 
λαγής από τα μαθήματα, στα οποία διαθέτουν πιστοποι¬ 
ημένο προσόν, μη εξαιρουμένων των εργαστηριακών και 
μικτών μαθημάτων, κατόπιν αίτησής τους στην οικεία 
ΣΕΚ, και απόφασης του Διευθυντή, εφόσον προβλέπεται 
από τους οδηγούς σπουδών. Σε διαφορετική περίπτωση 
κατά την οποία δεν προβλέπονται απαλλαγές μαθημά¬ 
των στα προγράμματα σπουδών θα εξετάζονται κατά 
περίπτωση από τη Γ.Γ.Δ.Β.Μ. 

Αρθρο 17 
Μετεγγραφές 

1. Η διαδικασία μετεγγραφών σπουδαστών από Σ.Ε.Κ. 
σε Σ.Ε.Κ. λαμβάνει χώρα από την 1η Σεπτεμβρίου έως 
την 25η Σεπτεμβρίου εκάστου έτους. 

1. Καταρτιζόμενος σε ΣΕΚ, που επιθυμεί μετεγγρα¬ 
φή σε άλλη ΣΕΚ, ιδιωτική ή δημόσια, δύναται να την 
πραγματοποιήσει από την 1η Σεπτεμβρίου έως την 20η 
Σεπτεμβρίου εκάστου έτους. Ο εκπαιδευόμενος υπο¬ 
βάλλει αίτηση στη ΣΕΚ που επιθυμεί να μεταγράφει, 
προσκομίζοντας τον ατομικό του φάκελο τον οποίο 
παραλαμβάνει μετά από αίτησή του από τη ΣΕΚ που 
φοιτούσε, το οποίο υποχρεούται να του προσκομίσει 
γνήσιο αντίγραφο εντός αποκλειστικής ημερομηνίας 
πέντε (5) ημερών από την αίτησή του. Οι αιτήσεις μετα¬ 
γραφής εγκρίνονται ή απορρίπτονται το αργότερο έως 
και την 25η Σεπτεμβρίου ώστε όσοι δεν μεταγραφούν 
να συνεχίζουν απρόσκοπτα τη φοίτησή τους στη ΣΕΚ 
που φοιτούσαν. 

2. Προϋποθέσεις μετεγγραφών από Ιδιωτική σε Δημό¬ 
σια Σ.Ε.Κ. είναι οι κάτωθι: 

α) το κατά κεφαλήν εισόδημα δεν πρέπει να υπερβαί¬ 
νει τις εννιά (9.000 €) χιλιάδες ευρώ, 

β) εξέταση δυνατότητας υποδοχής από τη Δημόσια 
Σ.Ε.Κ. 

3. Σε περίπτωση ανάκλησης της αδείας ιδιωτικής Σ.Ε.Κ. 
ή για οποιοδήποτε λόγο αδυναμίας παροχής υπηρεσιών 
στους καταρτιζομένους της και κατά τη διάρκεια του 
έτους, με απόφαση του Γ.Γ.Δ.Β.Μ. οι όμορες δημόσιες 
Σ.Ε.Κ. υποχρεούνται να μεταγράψουν όσους εκ των κα- 
ταρτιζομένων το επιθυμούν και το δηλώσουν σε ειδική 
πρόσκληση της Γ.Γ.Δ.Β.Μ. 

4. Σε εξαιρετικές και μόνο περιπτώσεις, η Γ.Γ.Δ.Β.Μ. 
αποφασίζει να εγκρίνει ή να απορρίψει με απόφασή της, 
αιτήσεις μετεγγραφής υπό προϋποθέσεις (π.χ. μετάθε¬ 
σης γονέων και καταρτιζομένων που είναι Στρατιωτικοί 
ή Υπάλληλοι στο Δημόσιο ή Ιδιωτικό Τομέα καθώς και 
σε περιπτώσεις αλλαγής τόπου διαμονής ή όταν συ¬ 
ντρέχουν σοβαροί κοινωνικοί λόγοι). Ο καταρτιζόμενος 
που έχει τις προϋποθέσεις, υποβάλλει αίτηση στη ΣΕΚ 
που καταρτίζεται αναφέροντας τους λόγους, τη σειρά 
προτίμησης των ΣΕΚ που επιθυμεί να μετεγγραφεί και 
καταθέτει τα σχετικά δικαιολογητικά. 

Αρθρο 18 

Αξιολόγηση γνώσεων, ικανοτήτων και δεξιοτήτων 

1. Η αξιολόγηση στα μαθήματα και των τριών τάξε¬ 
ων επικεντρώνεται στην ουσιώδη κατανόηση των κε¬ 
ντρικών θεμάτων και θεμελιωδών εννοιών, καθώς και 
στην κατάκτηση ανώτερων γνωστικών ικανοτήτων και 
δεξιοτήτων, όπως η κριτική και συνθετική σκέψη, η αξι¬ 
ολόγηση, η επιχειρηματολογία, η επίλυση προβλημάτων 
και η πρωτοτυπία. 

2. Η αξιολόγηση βασίζεται ιδίως: 

α) Στον προσδιορισμό της ανά μάθημα εξεταστέας 
ύλης με βάση θεματικές ενότητες, 

β) στην ικανότητα διασύνδεσης ουσιωδών γνώσεων, 
που προέρχονται από ευρύτερα τμήματα της ύλης του 
μαθήματος, 

γ) στην κατανόηση των βασικών εννοιών ή, ανάλογα 
με το γνωστικό αντικείμενο, γεγονότων, διαδικασιών ή 
διεργασιών του κάθε γνωστικού πεδίου και 

δ) στη δυνατότητα κριτικής αξιολόγησης και ανάπτυ¬ 
ξης λογικών επιχειρημάτων και τεκμηρίωσης για θέματα 
συναφή με την ύλη. 

3. Οι γραπτές προαγωγικές εξετάσεις στην Α', Β' Τάξη 
της Σχολής Επαγγελματικής Κατάρτισης διεξάγονται 
ενδοσχολικά και περιλαμβάνουν όλα τα διδασκόμενα 
μαθήματα, γενικής παιδείας και ειδικότητας με κοινά 
θέματα για όλα τα τμήματα του ίδιου σχολείου, που 
καθορίζονται από τον διδάσκοντα ή τους διδάσκοντες. 

Τα γραπτά διορθώνονται από τον οικείο διδάσκο¬ 
ντα. Ο γενικός βαθμός της Α' Τάξης και της Β' Τάξης 
προκύπτει από το μέσο όρο της προφορικής ή και της 
γραπτής, εφόσον αυτό εξετάζεται γραπτώς, επίδοσης 
του μαθητή σε κάθε μάθημα. Απαραίτητη προϋπόθεση 
για την προαγωγή του μαθητή αποτελεί η επίτευξη 
γενικού βαθμού ίσου ή ανώτερου του δέκα (10). Στους 
προαγόμενους από τη Β' Τάξη των Σ.Ε.Κ. χορηγείται 
Βεβαίωση Επαγγελματικής Κατάρτισης Επιπέδου 2, που 
τους αποδίδει αυτοδίκαια το δικαίωμα συμμετοχής στην 
Τάξη Μαθητείας. Μετά την επιτυχή ολοκλήρωση της 
Τάξης Μαθητείας χορηγείται στο μαθητή Βεβαίωση 
Επαγγελματικής Κατάρτισης επιπέδου 3. Απαραίτητη 
προϋπόθεση για την απόλυση του μαθητή που εγγρά- 
φεται στην Τάξη Μαθητείας είναι η επιτυχής εξέταση 
στις εξετάσεις πιστοποίησης. Με την επιτυχή εξέταση 
χορηγείται το Πτυχίο Ειδικότητας. 

Το πρόγραμμα των γραπτών προάγωγικών εξετάσεων, 
στο οποίο ορίζονται οι ημέρες, οι ώρες προσέλευσης 
των καταρτιζομένων καθώς και η διάρκεια εξέτασης 
κάθε μαθήματος, δύναται να προτείνεται από το Σύλλο¬ 
γο των Διδασκόντων, εγκρίνεται από τη Δ/νση της ΣΕΚ 
και ανακοινώνεται στους καταρτιζόμενους το αργότερο 
πέντε ημέρες πριν από τη λήξη των μαθημάτων. 

4. Οι απόφοιτοι της Σ.Ε.Κ. δεν έχουν δικαίωμα πρό¬ 
σβασης στην Τριτοβάθμια Εκπαίδευση. 

5. Η αξιολόγηση των γνώσεων, ικανοτήτων και δεξιο¬ 
τήτων των καταρτιζομένων ανά μάθημα γίνεται και με 
βάση τον Οδηγό Σπουδών και περιλαμβάνει σε κάθε 
περίπτωση: (α) 2 τεστ αξιολόγησης ανά τετράμηνο, (β) 
Τελική εξέταση ή και (γ) Αξιολόγηση συμμετοχής σε 
εργασίες ομαδικές και ατομικές, οι οποίες δύνανται να 
αντικαθιστούν 1 τεστ αξιολόγησης εκάστου τετραμήνου. 

6. Αναφορικά με τα τεστ αξιολόγησης ισχύουν τα εξής: 

α) Σε όλα τα μαθήματα κάθε τετραμήνου κατάρτισης 

πραγματοποιούνται τουλάχιστον δύο (2) τεστ αξιολόγη¬ 
σης ή ένα (1) τεστ αξιολόγησης και μια (1) εργασία, ανά 
μάθημα, με εξεταζόμενα θέματα που ορίζονται από τον 
εκπαιδευτή και βαθμολογούνται από αυτόν. 

β) Η συμμετοχή στις πάσης φύσεως αξιολογήσεις 
(τεστ, γραπτές προαγωγικές κ,λπ) είναι υποχρεωτική για 
όλους τους καταρτιζόμενους. Σε περίπτωση απουσίας 
καταρτιζομένου από τεστ αξιολόγησης για αποδεικνυ- 
όμενους λόγους ανωτέρας βίας ή σοβαρής ασθένειας, 
η διοίκηση της ΣΕΚ αποφασίζει για την εξέταση του 


καταρτιζομένου κατά τη διάρκεια επόμενης διδασκαλίας 
ή σε χρόνο και τόπο που ορίζεται για τον σκοπό αυτό 
σε συνεργασία με τον εκπαιδευτή. 

γ) Οι καταρτιζόμενοι λαμβάνουν γνώση της βαθμολο¬ 
γίας τους με ευθύνη της διεύθυνσης της ΣΕΚ, η οποία 
μεριμνά και για τη διαχείριση ενδεχόμενων διαφωνιών. 

δ) η διάρκεια του τεστ αξιολόγησης κάθε μαθήματος 
δύναται να είναι μέχρι δύο (2) ώρες. 

7. Αναφορικά με τις γραπτές προαγωγικές εξετάσεις 
κάθε έτους (τάξης) ισχύουν τα εξής: 

α) Στο τέλος κάθε έτους (τάξης) πραγματοποιούνται 
οι γραπτές προαγωγικές εξετάσεις κάθε μαθήματος. 

β) Ο τρόπος διεξαγωγής τους για κάθε μάθημα κα¬ 
θορίζεται από τον Οδηγό Σπουδών. 

Σε κάθε άλλη περίπτωση ο τρόπος εξέτασης Μαθη¬ 
μάτων Ειδικότητας περιλαμβάνει: 

ί) Τα μαθήματα Ειδικότητας Εργαστηριακού περιε¬ 
χομένου εξετάζονται κατά τις εξεταστικές περιόδους 
ανάλογα με τη φύση του αντικειμένου του μαθήματος 
γραπτά ή προφορικά, με επίδειξη δεξιοτήτων των κα- 
ταρτιζομένων στο εργαστήριο και εκτέλεση συγκεκρι¬ 
μένου έργου. Είναι δυνατό να επιλεγεί μία από αυτές τις 
μορφές εξέτασης ή και συνδυασμός αυτών. Η μορφή της 
εξέτασης ορίζεται με απόφαση του Διευθυντή, μετά από 
εισήγηση των διδασκόντων το εργαστηριακό μάθημα. 

ϋ) Αν επιλεγεί μόνο η προφορική μορφή εξέτασης και 
ο διδάσκων το εργαστηριακό μάθημα είναι ένας, τότε 
για την εξέταση του εργαστηριακού μαθήματος συ¬ 
γκροτείται επιτροπή αποτελούμενη από τον Διευθυντή 
ή τον Υποδιευθυντή και από το διδάσκοντα και εφόσον 
υπάρχει δυνατότητα, έναν άλλο καθηγητή της ίδιας ή 
συγγενούς ειδικότητας προς το εξεταζόμενο μάθημα. 
Βαθμός του μαθήματος είναι ο Μ.Ο. των βαθμών των 
δύο βαθμολογητών. 

ίϋ) Τα μαθήματα Ειδικότητας θεωρητικού περιεχομέ¬ 
νου εξετάζονται γραπτά και οι ερωτήσεις ταξινομούνται 
σε δύο κατηγορίες. Η πρώτη κατηγορία περιλαμβάνει 
ερωτήσεις (όχι λιγότερες από δύο) που μπορούν να 
αναλύονται σε υποερωτήματα με σκοπό τον έλεγχο 
της κατανόησης της διδαχθείσας ύλης και η δεύτερη 
κατηγορία μπορεί να περιλαμβάνει (όχι λιγότερες από 
δύο) ερωτήσεις ή ασκήσεις εφαρμογών ή και προβλήμα¬ 
τα ανάλογα με τη φύση του μαθήματος. Η βαθμολογία 
κατανέμεται κατά 50% στην πρώτη κατηγορία και 50% 
στη δεύτερη. 

ίν) Τα μαθήματα Ειδικότητας μικτού περιεχομένου 
(θεωρητικό και εργαστηριακό μέρος) εξετάζονται και 
βαθμολογούνται χωριστά για κάθε μέρος τους. Ο βαθ¬ 
μός στο μάθημα αυτό είναι ο Μ.Ο. του θεωρητικού και 
του εργαστηριακού μέρους και ως βαθμολογία του 
μαθήματος καταχωρίζεται ένας βαθμός. Το μάθημα σε 
κάθε περίπτωση θεωρείται ενιαίο. Το θεωρητικό μέρος 
των μικτών μαθημάτων εξετάζεται όπως τα μαθήματα 
θεωρητικού περιεχομένου της παραγράφου ίϋ. Το ερ¬ 
γαστηριακό μέρος των μικτών μαθημάτων εξετάζεται 
όπως τα μαθήματα εργαστηριακού περιεχομένου της 
παραγράφου ί. 

γ) Τα θέματα των γραπτών προαγωγικών εξετάσεων 
ορίζονται από τον εκπαιδευτή και βαθμολογούνται από 
αυτόν. 

δ) Η διάρκεια κάθε γραπτής προαγωγικής εξέτασης 
είναι δύο (2) ώρες εκτός από τα εργαστήρια ή αν άλλως 
ορίζεται στον οδηγό σπουδών. 

ε) Καταρτιζόμενος, που απουσιάζει από γραπτή προα- 
γωγική εξέταση μαθήματος για λόγους ανωτέρας βίας 
ή σοβαρής ασθένειας, που αποδεικνύεται από αρμόδιο 
Δημόσιο Φορέα, υποβάλλει αίτηση προς τη διοίκηση 
της ΣΕΚ μαζί με τα σχετικά δικαιολογητικά, πάντοτε 
πριν από την έκδοση των αποτελεσμάτων του έτους. 
Η διεύθυνση της ΣΕΚ αποφασίζει το χρόνο και τον 
τόπο για την εξέταση του καταρτιζομένου αυτού κατά 
την τρέχουσα εξεταστική περίοδο του μαθήματος ή 
των μαθημάτων, από την τελική εξέταση των οποίων 
απούσιασε και χωρίς δικαίωμα εγγραφής και φοίτησης 
του σε επόμενο διδακτικό έτος. 

8. Αναφορικά με την αξιολόγηση της συμμετοχής σε 
εργασίες ομαδικές και ατομικές ισχύουν τα εξής: 

α) Τα θέματα των εργασιών ορίζονται από τον εκ¬ 
παιδευτή. 

β) Οι εργασίες δύναται να είναι ατομικές ή ομαδικές. 

γ) Οδηγίες για τη θεματολογία των εργασιών δίνο¬ 
νται στον Οδηγό Σπουδών του μαθήματος ή και από 
τον εκπαιδευτή. 

9. Τόσο κατά τα τεστ αξιολόγησης όσο και κατά τις 
γραπτές προαγωγικές εξετάσεις, τα θέματα αναγρά¬ 
φονται σε φύλλο που αναφέρει τον τίτλο της Σ.Ε.Κ., 
την ειδικότητα, την ημερομηνία, το έτος κατάρτισης, 
τον τίτλο του προς εξέταση μαθήματος, καθώς και το 
ονοματεπώνυμο του εκπαιδευτή - εισηγητή. Επίσης, 
αναφέρεται ο παρεχόμενος χρόνος για την εξέταση 
και το εάν τα θέματα είναι ισότιμα στη βαθμολόγηση. 

10. Διευκρινίσεις επί των θεμάτων και τυχόν οδηγίες 
δίδονται μόνο γραπτώς επί του εντύπου των θεμάτων. 
Περαιτέρω διευκρινίσεις πρέπει να αποφεύγονται και 
πρέπει να δίδονται κατά προτίμηση γραπτώς και με νέα 
θεώρηση της διοίκησης της Σ.Ε.Κ. 

11. Οι απαντήσεις είναι δυνατόν να δίδονται από τους 
καταρτιζομένους στο φύλλο ή στα φύλλα των θεμάτων 
ή σε ανεξάρτητα φύλλα, τα οποία παραδίδονται στους 
εξεταζόμενους ταυτόχρονα με τα θέματα, στα οποία 
αναγράφουν το ονοματεπώνυμο, τον κωδικό αριθμό 
τους, την ειδικότητα, το έτος, το τμήμα, το μάθημα και 
την ημερομηνία εξέτασης. 

12. Σε όλες τις περιπτώσεις τα φύλλα θεμάτων και 
απαντήσεων επιστρέφονται στον εισηγητή ή στον ορι- 
σθέντα επιτηρητή, μετά το πέρας της επεξεργασίας 
των θεμάτων. 

13. Ο εισηγητής ή ο επιτηρητής, αφού διαγράψει τα 
τυχόντα κενά στα φύλλα απαντήσεων, μονογράφει στο 
τέλος της διαπραγμάτευσης των θεμάτων, καταμετρά 
τα παραδοθέντα γραπτά και τα αντιπαραβάλλει με την 
κατάσταση των καταρτιζομένων, που είχαν δικαίωμα 
συμμετοχής στην εξέταση, πιστοποιεί τους απόντες 
και αναγράφει τα ονοματεπώνυμα τους στο φάκελο 
εξετάσεων. 

14. Στη συνέχεια προσέρχεται στη γραμματεία της 
Σ.Ε.Κ. όπου ο υπάλληλος, ο οποίος έχει ορισθεί από τη 
διοίκηση της Σ.Ε.Κ., παραλαμβάνει τα γραπτά και τα 
χρεώνει στον εισηγητή με πρωτόκολλο παράδοσης και 
παραλαβής για διόρθωση. 

15. Ο εκπαιδευτής βαθμολογεί με την αναγραφή 
αριθμητικά της επίδοσης του καταρτιζομένου σε κάθε 
επιμέρους θέμα. Στο τέλος αναγράφει τη συνολική 
βαθμολογία του γραπτού στο εμπρόσθιο δεξιό άκρο, 
ολογράφως και αριθμητικώς και υπογράφει. Σε περί¬ 
πτωση λανθασμένης βαθμολόγησής του, διαγράφει με 


διαγώνιο γραμμή τα λάθη και ξαναγράφει το τελικό 
στοιχείο, θέτοντας την μονογραφή του δίπλα από τη 
διαγραφή. 

16. α) Ο εισηγητής, εντός το πολύ τεσσάρων (4) εργά¬ 
σιμων ημερών από την ημερομηνία εξέτασης του μα¬ 
θήματος, επιστρέφει και παραδίδει, με σχετική πράξη 
παράδοσης - παραλαβής, τα γραπτά και τη συνοδευτική 
κατάσταση αριθμητικής βαθμολογίας στη Γραμματεία 
της Σ.Ε.Κ. 

β) Οι εκπαιδευτές σε μαθήματα των οποίων υπάρ¬ 
χουν περιπτώσεις καταρτιζομένων, με ανεπαρκή φοί¬ 
τηση, οφείλουν να παραδώσουν την ύλη και τα θέμα¬ 
τα των επαναληπτικών εξετάσεων, στο Διευθυντή της 
Σ.Ε.Κ.(πριν ολοκληρωθεί η σύμβασή τους). 

17. Οι καταρτιζόμενοι λαμβάνουν γνώση των βαθμολο¬ 
γιών τους με ευθύνη της διεύθυνσης της Σ.Ε.Κ., η οποία 
μεριμνά και για τη διαχείριση ενδεχόμενων διαφωνιών. 

18. Καταρτιζόμενος, ο οποίος για οποιονδήποτε λόγο 
δεν προσέλθει στις εξετάσεις βαθμολογείται με μονά¬ 
δα. Επίσης με μονάδα βαθμολογείται το γραπτό των 
καταρτιζομένων, οι οποίοι, είτε εμποδίζουν την ομαλή 
διεξαγωγή της εξέτασης είτε με οποιοδήποτε τρόπο 
αντιγράφουν. Στις περιπτώσεις αυτές συντάσσεται σύ¬ 
ντομο πρακτικό από τους επιτηρητές πάνω στο γραπτό 
του καταρτιζομένου και επισυνάπτονται τα τυχόν πα¬ 
ραστατικά στοιχεία. 

19. Εξετάζονται μόνο προφορικά κατόπιν αιτήσεώς 
τους οι καταρτιζόμενοι οι οποίοι αδυνατούν να υπο- 
στούν γραπτή εξέταση επειδή: 

α) Είναι τυφλοί, σύμφωνα με το Ν. 958/79 (ΦΕΚ 191 τ.Α') 
όπως ισχύει ή έχουν ποσοστό αναπηρίας στην όρασή 
τους τουλάχιστον 80%. 

β)Έχουν κινητική αναπηρία τουλάχιστον 67% μόνιμη 
ή προσωρινή που συνδέεται με τα άνω άκρα. 

γ) Πάσχουν από σπαστικότητα των άνω άκρων. 

δ) Πάσχουν από κάταγμα ή άλλη προσωρινή βλάβη 
των άνω άκρων που καθιστά αδύνατη τη χρήση τους 
για γραφή. 

ε) Η επίδοσή τους στα μαθήματα δεν είναι δυνατόν 
να ελεγχθεί με γραπτές μόνο εξετάσεις λόγω ειδικής 
διαταραχής του λόγου (δυσλεξία). 

20. Για τις περιπτώσεις α έως δ, απαιτείται γνωμάτευ¬ 
ση σύμφωνα με το ισχύον κάθε φορά σύστημα πιστο¬ 
ποίησης αναπηρίας της οικείας υγειονομικής επιτροπής, 
ενώ για την περίπτωση ε, απαιτείται προσκόμιση ειδικής 
διαγνωστικής έκθεσης αναγνωρισμένου δημοσίου ια- 
τροπαιδαγωγικού κέντρου ή σταθμού ή Κ.Δ.Α.Υ., με την 
οποία πιστοποιείται ότι είναι αδύνατος ο έλεγχος των 
γνώσεων με γραπτή μόνο εξέταση λόγω δυσλεξίας. Η 
διαγνωστική αυτή έκθεση ισχύει για τρία (3) χρόνια από 
την έκδοσή της. Διαγνωστικές εκθέσεις από τις οποίες 
δεν προκύπτει αδυναμία της γραπτής εξέτασης λόγω 
της πιστοποιούμενης δυσλεξίας δεν γίνονται δεκτές. 

21. Οι καταρτιζόμενοι της ανωτέρω παραγράφου 20 
εξετάζονται στα ίδια θέματα, στα οποία εξετάζονται 
οι υπόλοιποι καταρτιζόμενοι και στον ίδιο χρόνο. Η 
εξέταση διενεργείται προφορικά από τον διδάσκοντα 
εκπαιδευτή του μαθήματος ενώπιον του Υποδιευθυντή. 
Μετά το τέλος της εξέτασης, ο εκπαιδευτής αναγράφει 
το βαθμό του εξετασθέντος επί του φύλλου των απα¬ 
ντήσεων και υπογράφει. Υπογράφει επίσης στο φύλλο 
των απαντήσεων ως «παρών» και ο Υποδιευθυντής. 

Άρθρο 19 
Βαθμολόγηση 

1. Όταν ένα εργαστηριακό μάθημα διδάσκεται από 
περισσότερους του ενός εκπαιδευτές, καθένας βαθ¬ 
μολογεί αυτοτελώς. Ο μέσος όρος των βαθμολογιών 
αυτών αποτελεί τη βαθμολογία της εξέτασης. 

2. Ο βαθμός της εξέτασης μικτού μαθήματος, είναι ο 
μέσος όρος των επί μέρους βαθμολογιών εξέτασης του 
θεωρητικού και εργαστηριακού μέρους. 

3. Δεν εξάγεται τελική βαθμολογία σε μάθημα, για 
το οποίο η φοίτηση του καταρτιζομένου έχει χαρακτη¬ 
ριστεί ανεπαρκής, κατά τα προβλεπόμενα κατωτέρω. 

4. Το άθροισμα της τελικής βαθμολογίας όλων των 
μαθημάτων κατάρτισης, συμπεριλαμβανομένων, σε πε¬ 
ρίπτωση κατάταξης και εκείνων των οποίων έχει κατο¬ 
χυρωθεί η βαθμολογία, διαιρούμενο με τον αριθμό των 
μαθημάτων, αποτελεί το γενικό μέσο όρο βαθμολογίας 
(Γ.Μ.Ο.Β) του καταρτιζόμενου. 

5. Όπου προβλέπεται απαλλαγή από μαθήματα, το 
πλήθος αυτών των μαθημάτων δεν υπολογίζεται κατά 
τον υπολογισμό του Γ.Μ.Ο.Β. 

6. Η κλίμακα βαθμολογίας ορίζεται από 1 έως 20. 

7. Προφορική βαθμολογία τετραμήνων 

α. Για τη βαθμολόγηση των εργαστηριακών μαθημά¬ 
των και του εργαστηριακού μέρους των μικτών μαθη¬ 
μάτων λαμβάνονται υπόψη τα εξής: 

ί) Ο βαθμός στον οποίο ο μαθητής έχει εφαρμόσει 
στην πράξη τις θεωρητικές γνώσεις του μαθήματος 
και παραδεκτές μεθόδους της σύγχρονης τεχνολογίας. 

ϋ) Η ποιότητα της εργασίας του ως τελικού αποτε¬ 
λέσματος. 

μι) Ο βαθμός στον οποίο ο μαθητής έχει εφαρμόσει 
κανονισμούς ασφαλείας κατά την εκτέλεση της εργα¬ 
σίας του. 

ίν) Ο βαθμός στον οποίο χρησιμοποίησε κατάλληλα 
εργαλεία, όργανα, μηχανήματα και υλικά. 

3. Με τη λήξη του Α' και του Β' τετραμήνου κάθε δι¬ 
δάσκων καταθέτει στη διεύθυνση της Σ.Ε.Κ., ονομαστική 
κατάσταση για κάθε τάξη ή τμήμα χωριστά με τους 
τετραμηνιαίους βαθμούς επίδοσης. 

Άρθρο 20 

Πρόοδος καταρτιζόμενου 

1. Ο καταρτιζόμενος εγγράφεται στο επόμενο έτος 
κατάρτισης, εφόσον η τελική βαθμολογία του σε κάθε 
μάθημα είναι ίση ή ανώτερη του δέκα (10). 

2. Στην περίπτωση που καταρτιζόμενος υστέρησε σε 
βαθμολογία, δίνεται η δυνατότητα να ορίζεται επανεξέ¬ 
ταση μαθήματος από τη διεύθυνση της ΣΕΚ είτε εντός 
των ημερομηνιών των προαγωγικών εξετάσεων είτε 
πριν από την έναρξη του επόμενου έτους κατάρτισης. 

3. Σε κάθε άλλη περίπτωση ο καταρτιζόμενος υποχρε- 
ούται να επαναλάβει την κατάρτιση, μόνο στα μαθήματα 
του έτους στα οποία υστέρησε. 

4. Εάν στη Σ.Ε.Κ. δε λειτουργεί τμήμα ειδικότητας και 
έτος σε μάθημα του οποίου ο καταρτιζόμενος υστέρησε 
σε βαθμολογία ή είχε ανεπαρκή κατάρτιση, δίδεται η 
δυνατότητα για την παρακολούθηση των μαθημάτων 
ο καταρτιζόμενος να εντάσσεται σε τμήμα ειδικότητας 
αντιστοίχου έτους, όπου διδάσκονται τα μαθήματα που 
οφείλει να παρακολουθήσει ή η Σ.Ε.Κ. να δημιουργεί 
ειδικό τμήμα πρόσθετης κατάρτισης, για τον καταρτιζό¬ 
μενο ή τους καταρτιζόμενους, οι οποίοι δεν είναι δυνα¬ 
τόν να αντιμετωπιστούν με τις παραπάνω δυνατότητες. 


Άρθρο 21 

Χαρακτηρισμός Φοίτησης 

1. Η φοίτηση είναι υποχρεωτική για όλα τα μαθήματα. 

2. Επαρκής χαρακτηρίζεται η φοίτηση σε κάθε μάθημα, 
στο οποίο ο καταρτιζόμενος σημείωσε αριθμό ωριαίων 
απουσιών μικρότερο ή ίσο του δέκα 10% του συνόλου 
των προβλεπομένων ωρών διδασκαλίας του μαθήματος 
κατά τη διάρκεια του έτους, στρογγυλοποιούμενο στον 
πλησιέστερο ακέραιο αριθμό. 

3. Σε τεκμηριωμένες περιπτώσεις (ασθένειας κ.α.) και 
ύστερα από απόφαση της διεύθυνσης της Σ.Ε.Κ., το 
προαναφερθέν όριο μπορεί να αυξάνεται κατά πέντε 
5% ανά μάθημα, ύστερα από αίτηση του καταρτιζομένου 
εφόσον είναι ενήλικος ή του κηδεμόνα του, στην περί¬ 
πτωση που είναι ανήλικος. Σε εξαιρετικές περιπτώσεις 
και ύστερα από απόφαση της διεύθυνσης της Σ.Ε.Κ., το 
προαναφερθέν όριο μπορεί να αυξάνεται κατά πέντε 5% 
ανά μάθημα, αλλά σε καμία περίπτωση το σύνολο των 
απουσιών όλων των μαθημάτων στο έτος κατάρτισης, 
δεν πρέπει να υπερβαίνει το είκοσι 20% του συνόλου 
των προβλεπομένων ωρών κατάρτισης. 

4. Σε κάθε άλλη περίπτωση η φοίτηση χαρακτηρίζεται 
ανεπαρκής. 

5. Ο χαρακτηρισμός της φοίτησης των καταρτιζομέ- 
νων γίνεται μετά τη λήξη της διδασκαλίας των μαθημά¬ 
των του έτους και πριν από τις γραπτές προαγωγικές 
εξετάσεις. Η διεύθυνση της Σ.Ε.Κ. ανακοινώνει τα απο¬ 
τελέσματα του χαρακτηρισμού της φοίτησης στους κα¬ 
ταρτιζόμενους, την επομένη της λήξης της διδασκαλίας 
των μαθημάτων του έτους με σκοπό να συμμετέχουν οι 
δικαιούχοι στις γραπτές προαγωγικές εξετάσεις. 

6. Εάν κατά τη διάρκεια του έτους, κάποιος καταρ¬ 
τιζόμενος συμπληρώσει ανά μάθημα αριθμό απουσιών 
μεγαλύτερο των όσο προβλέπονται στις παραγράφους 
2 και 3 του παρόντος άρθρου, η διεύθυνση της Σ.Ε.Κ. 
με πράξη του Διευθυντή διακόπτει πάραυτα τη φοίτησή 
του. Σε περίπτωση καταρτιζόμενου, υπόχρεου στρατιω¬ 
τικής θητείας, ενημερώνεται το αρμόδιο Στρατολογικό 
Γ ραφείο. 

7. Ο καταρτιζόμενος δεν έχει δικαίωμα προσέλευ¬ 
σης στις γραπτές προαγωγικές εξετάσεις του έτους 
κατάρτισης των μαθημάτων, στα οποία η φοίτησή του 
χαρακτηρίστηκε ως ανεπαρκής. Τα μαθήματα αυτά υπο- 
χρεούται να παρακολουθήσει εκ νέου, χωρίς δικαίωμα 
εγγραφής του στο επόμενο έτος. 

Άρθρο 22 
Αποφοίτηση 

1. Ο καταρτιζόμενος αποφοιτά, εφόσον δεν υποχρε- 
ούται σε επαναφοίτηση μαθήματος, κατά τα προβλε¬ 
πόμενα του ανωτέρω άρθρου και η τελική βαθμολογία 
του σε κάθε μάθημα είναι ίση ή ανώτερη του δέκα 
(10). Επιπλέον, στο τέλος του έτους θα πρέπει να έχει 
συμπληρώσει τις προβλεπόμενες ώρες κατάρτισης κα¬ 
ταμερισμένες αναλογικά σε θεωρητικές, εργαστηριακές 
και μικτές, όπως περιγράφονται στο αντίστοιχο ωρο¬ 
λόγιο πρόγραμμα. 

2. Σε κάθε άλλη περίπτωση ο καταρτιζόμενος υπο- 
χρεούται να παρακολουθήσει μόνο τα μαθήματα του 
έτους, στα οποία υστέρησε. 

3. Στους προαγόμενους από τη Β' Τάξη των Σ.Ε.Κ. 
χορηγείται Βεβαίωση Επαγγελματικής Κατάρτισης Επι¬ 
πέδου 2, που τους αποδίδει αυτοδίκαια το δικαίωμα 

συμμετοχής στην Τάξη Μαθητείας. Μετά την επιτυχή 
ολοκλήρωση της Τάξης Μαθητείας χορηγείται στο μα¬ 
θητή Βεβαίωση Επαγγελματικής Κατάρτισης επιπέδου 3. 
Απαραίτητη προϋπόθεση για την απόλυση του μαθητή 
που εγγράφεται στην Τάξη Μαθητείας είναι η επιτυχής 
εξέταση στις εξετάσεις πιστοποίησης. Με την επιτυχή 
εξέταση χορηγείται το Πτυχίο Ειδικότητας. 

Άρθρο 23 

Ενημέρωση για τον Κανονισμό 

1. Οι καταρτιζόμενοι, κατά την αρχική εγγραφή τους 
στα ΙΕΚ, δημόσια και ιδιωτικά όπου επιλέχθηκαν να 
φοιτήσουν, λαμβάνουν γνώση του κανονισμού και της 
σχετικής νομοθεσίας και υπογράφουν δήλωση αποδο¬ 
χής, που θα διέπει όλα τα έτη κατάρτισης, με την οποία 
δηλώνουν ότι έχουν λάβει γνώση των δικαιωμάτων και 
των υποχρεώσεών τους, των ωρολογίων προγραμμάτων 
όλων των ετών καθώς και του παρόντος Κανονισμού. 

2. Σε κάθε περίπτωση απαγορεύεται: 

α. η πρόκληση φθορών στις αίθουσες διδασκαλίας, 
τους κοινόχρηστους και εργαστηριακούς χώρους, στους 
χώρους άσκησης και στο πάσης φύσεως υλικό, 
β. η χρήση από τους καταρτιζόμενους των πάσης 
φύσεως εργαλείων, μηχανημάτων και λοιπών εγκατα¬ 
στάσεων και του εξοπλισμού χωρίς την άδεια, εποπτεία 
και παρουσία του εκπαιδευτή τους, 
γ. η κατανάλωση φαγητών και ποτών και η χρήση των 
κινητών τηλεφώνων κατά τη διάρκεια της διδασκαλίας, 
δ. το κάπνισμα εντός των χώρων της Σ.Ε.Κ., 
ε. η μαγνητοσκόπηση ή και βιντεοσκόπηση εντός του 
χώρου της Σ.Ε.Κ. χωρίς την έγγραφη άδεια της διεύ¬ 
θυνσης της Σ.Ε.Κ. 

3. Κάθε παρέκκλιση από τα παραπάνω ελέγχεται και 
δύναται να επιβάλλονται οι εξής κυρώσεις: 

α. Παρατήρηση: Η παρατήρηση επιβάλλεται από τον 
εκπαιδευτή ή/και τα όργανα διοίκησης της Σ.Ε.Κ. και 
αποτελεί προειδοποίηση στον καταρτιζόμενο για επι¬ 
βολή βαρύτερης κύρωσης, σε περίπτωση νέας παρέκ¬ 
κλισής του από την αρμόζουσα συμπεριφορά. 

β. Ωριαία αποβολή από την κατάρτιση: Ωριαία απο¬ 
βολή από το μάθημα επιβάλλεται από τον εκπαιδευτή. 

γ. Αποβολή μέχρι τρεις (3) μέρες: Αποβολή μέχρι (3) 
ημέρες από το Διευθυντή ή τον Υποδιευθυντή της Σ.Ε.Κ. 

δ. Διακοπή της κατάρτισης, από ένα έως και τρία τε¬ 
τράμηνα: Διακοπή της κατάρτισης, από ένα έως και τρία 
τετράμηνα, επιβάλλεται από επιτροπή της Δ/νσης της 
Σ.Ε.Κ. και της συνέλευσης διδασκόντων του τμήματος. 
Αν η σύγκλιση της συνέλευσης δεν είναι εφικτή τότε 
επιτροπή αποτελούμενη τουλάχιστον από το Διευθυντή 
της Σ.Ε.Κ., τον Υποδιευθυντή και τον αρχαιότερο στη 
Σ.Ε.Κ. από τους εκπαιδευτές του τμήματος, σε περί¬ 
πτωση δε ίδιας αρχαιότητας τον προτεινόμενο από τον 
Υποδιευθυντή. Είναι δυνατή η επανεξέταση της ποινής 
αυτής, μετά από αίτημα του καταρτιζομένου, από τη 
Γ.Γ.Δ.Β.Μ. Στην περίπτωση αυτή η επιτροπή που επι¬ 
βάλλει την ποινή οφείλει να υποβάλλει έκθεση, που να 
δικαιολογεί την απόφασή της στη Γ.Γ.Δ.Β.Μ. 

4. Όλες οι ανωτέρω κυρώσεις, καταχωρούνται στο 
βιβλίο επιβολής κυρώσεων, από αυτόν που τις επιβάλλει. 
Για συμπεριφορά καταρτιζομένων, που εμπίπτει στις 
διατάξεις των ανωτέρω εδαφίων, συντάσσεται αναφορά 
από αυτόν που διαπίστωσε το παράπτωμα και υποβάλ¬ 
λεται στη Διοίκηση της Σ.Ε.Κ. 


5. Σε περίπτωση που οι καταρτιζόμενοι προβαίνουν 
εσκεμμένα σε φθορά υλικού της Σ.Ε.Κ., πέραν της κυρώ- 
σεως που επιβάλλεται, υποχρεούνται να αποκαταστή¬ 
σουν στο ακέραιο τις φθορές που προξένησαν. Σε όλες 
τις περιπτώσεις είναι δυνατόν η διοίκηση της Σ.Ε.Κ. να 
παραπέμπει τα αδικήματα στη δικαιοσύνη. 

6. Έλεγχος και καταχώρηση απουσιών 

α. Για την καταχώρηση των απουσιών στο βιβλίο 
απουσιολογίου, τον τελικό έλεγχο του συνόλου των 
απουσιών ανά μάθημα τον έχει το προσωπικό της 
Γραμματείας. Σε κάθε απουσιολόγιο (βιβλίο) τμήματος 
θα μονογράφει την καταχώρηση ο συντάξας υπόχρε¬ 
ος υπάλληλος. Η Γραμματεία της ΣΕΚ υποχρεούται να 
ενημερώνει για την πορεία του αριθμού των πραγματο- 
ποιηθεισών ωρών απουσιών τους γονείς των ανήλικων 
καταρτιζομένων. Ο χαρακτηρισμός της φοίτησης των 
καταρτιζομένων αποτελεί διαδικασία συνεργασίας της 
Γ ραμματείας και του Διευθυντή της ΣΕΚ. 

β. Γ ια την ενημέρωση των Καταρτιζομένων, των γο¬ 
νέων/κηδεμόνων των Ανήλικων Καταρτιζομένων και για 
την αιτιολόγηση απουσιών, ισχύουν τα εξής: 

ί) Για την τακτική παρακολούθηση της φοίτησης του 
καταρτιζόμενου ευθύνεται εξ ολοκλήρου ο κηδεμόνας 
του στην περίπτωση που είναι ανήλικος ή ο ίδιος, αν 
είναι ενήλικος. 

ϋ) Ο κηδεμόνας κάθε μαθητή οφείλει να προσέρχεται, 
κατά τις ώρες λειτουργίας της Σ.Ε.Κ. για να ενημερώ¬ 
νεται υπεύθυνα για τη φοίτηση του καταρτιζομένου 
λαμβάνοντας σχετικό ενυπόγραφο σημείωμα από τη 
Διεύθυνση της ΣΕΚ. 

7. Όπου στο παρόν άρθρο αναφέρεται ο κηδεμόνας 
του καταρτιζόμενου, νοείται ο πατέρας ή η μητέρα ή 
οποιοδήποτε νόμιμα εξουσιοδοτημένο από αυτούς φυ¬ 
σικό πρόσωπο, προκειμένου μόνο περί καταρτιζομένων 
που δεν έχουν συμπληρώσει το 18ο έτος της ηλικίας 
τους. Οι καταρτιζόμενοι που έχουν συμπληρώσει το 18ο 
έτος της ηλικίας τους εκπληρώνουν προσωπικά την 
υποχρέωση για την αιτιολόγηση των απουσιών τους. 

ΚΕΦΑΛΑΙΟ ΤΕΤΑΡΤΟ 
ΟΡΓΑΝΩΣΗ - ΔΙΟΙΚΗΣΗ 

Αρθρο 24 

Οργανωτική δομή - Αρμοδιότητες 

1. Η διοίκηση κάθε Σ.Ε.Κ ασκείται: 

α) από τον διευθυντή, 

β) τον υποδιευθυντή και 

γ) τη συνέλευση των διδασκόντων. 

Ο Διευθυντής και ο Υποδιευθυντής θα πρέπει να είναι 
κάτοχος πτυχίου Τριτοβάθμιας Εκπαίδευσης. 

Η επιλογή του διευθυντή και υποδιευθυντή των Δ. 
Σ.Ε.Κ γίνεται με απόφαση του Γ ενικού Γ ραμματέα Δια 
Βίου Μάθησης. Η διαδικασία και τα κριτήρια επιλογής 
καθορίζονται με απόφαση του Υπουργού Παιδείας και 
Θρησκευμάτων. Υποδιευθυντής τοποθετείται σε κάθε 
Σ.Ε.Κ. Σε Σ.Ε.Κ με περισσότερους από εκατόν ογδόντα 
(180) σπουδαστές τοποθετείται και δεύτερος υποδιευ¬ 
θυντής. 

2. Ο χρόνος άσκησης των καθηκόντων του διευθυντή 
και του υποδιευθυντή των Σ.Ε.Κ λογίζεται και ως χρόνος 
άσκησης διδακτικών καθηκόντων. 

3. Ο διευθυντής που προΐσταται του προσωπικού των 
Σ.Ε.Κ είναι επιστημονικός - παιδαγωγικός και οικονο¬ 
μικός υπεύθυνος των Σ.Ε.Κ, είναι αρμόδιος για τα θέ¬ 
ματα που αφορούν στην εύρυθμη και αποτελεσματική 
λειτουργία αυτών. 

4. Ο διευθυντής των Σ.Ε.Κ ασκεί, ιδίως, τις ακόλουθες 
αρμοδιότητες: 

α) ευθύνεται για τη διοικητική και οικονομική διαχεί¬ 
ριση των Σ.Ε.Κ, αφορά μόνον τα δημόσια Σ.Ε.Κ., 

β) ευθύνεται για την τήρηση των νόμων, των εγκυκλίων 
και των αποφάσεων, που εκδίδουν τα αρμόδια όργανα 
της διοίκησης, 

γ) ενημερώνει και ευθύνεται για την έγκαιρη και αξιό¬ 
πιστη ενημέρωση της Διεύθυνσης Δια Βίου Μάθησης και 
της Γ ενικής Γ ραμματείας Δια Βίου Μάθησης, εντύπως ή 
και ηλεκτρονικά, και συνεργάζεται με την Κεντρική και 
τις αρμόδιες Περιφερειακές Διευθύνσεις του Υπουρ¬ 
γείου Παιδείας και Θρησκευμάτων για τη ρύθμιση κάθε 
λειτουργικού θέματος αρμοδιότητας του, 

δ) ευθύνεται για την έγκαιρη και αξιόπιστη τήρηση 
ηλεκτρονικού αρχείου με τα στοιχεία της οικονομικής 
λειτουργίας των Σ.Ε.Κ, καθώς και για την ηλεκτρονική 
ενημέρωση των υπηρεσιακών φακέλων του προσωπι¬ 
κού τους, 

ε) ευθύνεται για την εφαρμογή των ειδικών εκπαι¬ 
δευτικών προγραμμάτων που αφορούν σπουδαστές με 
αναπηρίες ή ειδικές εκπαιδευτικές ανάγκες, 

στ) αναθέτει στους εκπαιδευτικούς των Σ.Ε.Κ συγκε¬ 
κριμένες αρμοδιότητες που συνδέονται με το γενικότε¬ 
ρο εκπαιδευτικό έργο, όπως είναι αυτές που σχετίζονται 
με τον επαγγελματικό προσανατολισμό, την υλοποίηση 
των καινοτόμων εκπαιδευτικών προγραμμάτων και δρά¬ 
σεων, την εργαστηριακή εκπαίδευση και την Πρακτική 
Άσκηση και τη Μαθητεία των σπουδαστών, την εφαρ¬ 
μογή προγραμμάτων εισαγωγής και διδακτικής αξιο¬ 
ποίησης των νέων τεχνολογιών και της πληροφορικής, 
καθώς και τη λειτουργία της Σ.Ε.Κ. 

5. Ο διευθυντής είναι πειθαρχικός προϊστάμενος των 
δημοσίων Σ.Ε.Κ. Η πειθαρχική εξουσία του προηγού¬ 
μενου εδαφίου ασκείται, για μεν τους εκπαιδευτικούς 
σύμφωνα τις διατάξεις του π.δ. 47/2006 (Α' 48), για δε 
τους διοικητικούς υπαλλήλους σύμφωνα με τις σχετικές 
διατάξεις του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ., που 
κυρώθηκε με το άρθρο πρώτο του 3528/2007 (Α' 26), 
ως ισχύουν. 

6. Ο διευθυντής χορηγεί στο προσωπικό των δημο¬ 
σίων Σ.Ε.Κ του οποίου προΐσταται τις νόμιμες άδειες. 
Για τη χορήγηση των ανωτέρω αδειών ο διευθυντής 
ενημερώνει αυθημερόν, την οικεία Δ.Δ.Β.Μ. 

7. Ο διευθυντής της δημόσιας Σ.Ε.Κ. δεν ασκεί διδα¬ 
κτικά καθήκοντα. 

8. Ο διευθυντής της Σ.Ε.Κ., όταν ελλείπει, απουσιάζει 
ή κωλύεται, αναπληρώνεται από τον υποδιευθυντή. Αν 
ελλείπει, απουσιάζει ή κωλύεται και ο υποδιευθυντής, 
τότε ο διευθυντής αναπληρώνεται από εκπαιδευτικό 
που υπηρετεί στη Σ.Ε.Κ και ο οποίος ορίζεται με από¬ 
φαση του διευθυντή. Αν στις Σ.Ε.Κ έχουν τοποθετηθεί 
δύο υποδιευθυντές, ο διευθυντής αναπληρώνεται από 
τον υποδιευθυντή που ορίζεται με απόφασή του και 
σε περίπτωση που και αυτός ελλείπει, απουσιάζει ή 
κωλύεται, από τον δεύτερο υποδιευθυντή. Αν ελλείπει, 


απουσιάζει ή κωλύεται και ο δεύτερος υποδιευθυντής 
ή αν πρόκειται για Σ.Ε.Κ, στο οποίο δεν τοποθετείται 
υποδιευθυντής, ο διευθυντής αναπληρώνεται από εκ¬ 
παιδευτικό που υπηρετεί στις Σ.Ε.Κ, ο οποίος ορίζεται 
με απόφασή του. Αν για οποιονδήποτε λόγο δεν οριστεί 
αναπληρωτής, ο διευθυντής αναπληρώνεται από τον 
αρχαιότερο εκπαιδευτικό των Σ.Ε.Κ. 

9. Ο υποδιευθυντής της Σ.Ε.Κ συνεπικουρεί τον διευ¬ 
θυντή στην άσκηση των καθηκόντων του και τον ανα¬ 
πληρώνει. Ο υποδιευθυντής πρέπει να έχει γνώση και 
εμπειρία σε διδακτικές μεθόδους της αρχικής επαγγελ¬ 
ματικής κατάρτισης, στην επιμόρφωση εκπαιδευτών, 
να μπορεί να παρακολουθήσει και να εποπτεύσει την 
εκπαιδευτική διαδικασία, αλλά και να συντονίσει τη δι¬ 
αδικασία αξιολόγησής της. Ειδικότερα, ο υποδιευθυντής 
ασκεί, ιδίως, τις ακόλουθες αρμοδιότητες: 

α) μεριμνά για την υλοποίηση του διοικητικού έργου, 
β) εκτελεί τις αποφάσεις του διευθυντή και της συ¬ 
νέλευσης των διδασκόντων που αφορούν σε θέματα 
φοίτησης των σπουδαστών και 
γ) όσες άλλες αρμοδιότητες του αναθέτει ο διευθυ- 
ντής. 

10. Στις Σ.Ε.Κ που έχουν τοποθετηθεί δύο υποδιευ¬ 
θυντές, η κατανομή των αρμοδιοτήτων μεταξύ τους 
γίνεται με απόφαση του διευθυντή. Ο υποδιευθυντής δεν 
ασκεί διδακτικά καθήκοντα παρά μόνο σε εξαιρετικές 
περιπτώσεις και ύστερα από έγκριση της ΓΓΔΒΜ. 

11. Σε κάθε Σ.Ε.Κ λειτουργεί συνέλευση των διδασκό¬ 
ντων, στην οποία συμμετέχουν οι εκπαιδευτικοί που 
υπηρετούν στη μονάδα με οποιονδήποτε σχέση ερ¬ 
γασίας. 

12. Στο σύλλογο των διδασκόντων προεδρεύει ο διευ¬ 
θυντής των Σ.Ε.Κ. Η συνέλευση των διδασκόντων συνε¬ 
δριάζει, τακτικά ή έκτακτα, ύστερα από πρόσκληση του 
προέδρου της. Τακτικές συνελεύσεις πραγματοποιού¬ 
νται υποχρεωτικά πριν από την έναρξη του διδακτικού 
έτους και στο τέλος κάθε εξαμήνου ή τριμήνου. Η συ¬ 
νέλευση των διδασκόντων συγκαλείται έκτακτα, όταν 
το κρίνει αναγκαίο ο πρόεδρος ή το ζητήσει τουλάχι¬ 
στον το ένα τρίτο των μελών της με έγγραφη αίτησή 
του, στην οποία προσδιορίζει τα θέματα για τα οποία 
ζητείται η σύγκληση. Κατά τα λοιπά εφαρμόζονται οι 
διατάξεις των άρθρων 13 έως και 15 του Κώδικα Διοικη¬ 
τικής Διαδικασίας, που κυρώθηκε με το άρθρο πρώτο 
του 2690/1999 (Α' 45). 

13. Η συνέλευση των διδασκόντων ασκεί, ιδίως, τις 
ακόλουθες αρμοδιότητες: 

α) συμβάλλει στη χάραξη κατευθύνσεων για την εφαρ¬ 
μογή της εκπαιδευτικής πολιτικής στο επίπεδο των Σ.Ε.Κ 
στην ομαλή λειτουργία τους, καθώς και στην παιδαγω¬ 
γική διευθέτηση των σπουδαστικών ζητημάτων. 

β) διαπιστώνει και αξιολογεί τις εκπαιδευτικές ανά¬ 
γκες και αξιοποιεί τις δυνατότητες συνεργασίας ανά¬ 
μεσα στο προσωπικό, τα στελέχη της εκπαίδευσης και 
τους φορείς της τοπικής κοινωνίας, 
γ) αποφασίζει για θέματα φοίτησης, επίδοσης και δι¬ 
αγωγής των σπουδαστών και 
δ) εισηγείται στον διευθυντή των Σ.Ε.Κ το είδος και τη 
μορφή της εκπαιδευτικής κατάρτισης και επιμόρφωσης 
και συμβάλλει στην υλοποίησή της. 

14. Έως τον ορισμό Διευθυντή στις ΣΕΚ, χρέη αυτού 
διατελεί ο Διευθυντής του εγγύτερου ΙΕΚ. 

Άρθρο 25 
Υπηρεσιακά βιβλία 

Σε κάθε Σ.Ε.Κ. και μέχρι την πλήρη εφαρμογή του 
Ειδικού Πληροφοριακού Συστήματος Καταγραφής των 
στοιχείων των Σ.Ε.Κ., τηρούνται τα παρακάτω Υπηρε¬ 
σιακά Βιβλία: 

1. Πρωτόκολλο, στο οποίο καταχωρούνται αμέσως τα 
πάσης φύσεως εισερχόμενα και εξερχόμενα έγγραφα, 
οι πάσης φύσεως εισερχόμενοι και εξερχόμενοι τίτλοι 
και τα εμπιστευτικά. Για τα τελευταία, σημειώνεται στη 
στήλη «περιεχόμενο εγγράφου» η ένδειξη Ε.Π. μόνο, ενώ 
τηρείται ιδιαίτερος φάκελος εμπιστευτικών εγγράφων. 

2. Μητρώο και ευρετήριο καταρτιζομένων, στο οποίο 
καταχωρούνται όλα τα προβλεπόμενα στοιχεία των 
καταρτιζομένων στη ΣΕΚ. Καταχωρούνται: 

α) Στοιχεία Δελτίου ταυτότητας, ήτοι: επώνυμο, όνομα, 
όνομα πατέρα, μητέρας, γένος, έτος γεννήσεως, Δήμος 
στον οποίο φέρεται εγγεγραμμένος ο καταρτιζόμενος, 
αριθμός μητρώου ή δημοτολογίου, τίτλοι εκπαίδευσης 
κ.λπ. 

β) Στοιχεία επιδόσεως, ήτοι γενική κατά μάθημα εξα¬ 
μηνιαία τελική βαθμολογία και γενικός μέσος όρος 
βαθμολογίας. 

3. Βιβλία φοιτήσεως καταρτιζομένων (απουσιολόγια) 
και βιβλία κυρώσεων. 

4. Βιβλία διδασκομένης ύλης, κατά τάξη ή τμήμα τάξης, 
στα οποία καταχωρείται από τον διδάσκοντα η ενότητα 
που διδάσκεται καθημερινά. 

5. Βιβλία εποπτικών μέσων διδασκαλίας και εργαστη¬ 
ριακού υλικού: α) Μηχανημάτων, β) Εργαλείων μακράς 
διάρκειας, γ) Εργαλείων βραχείας διάρκειας, δ) Εισα¬ 
γωγής αναλωσίμου υλικού. 

6. Βιβλίο πράξεων (Μόνο για τις Δημόσιες Σ.Ε.Κ.). 

7. Παρουσιολόγιο Εκπαιδευτών. 

8. Φάκελος στοιχείων Εκπαιδευτή. 

Σε κάθε ΣΕΚ και μέχρι την πλήρη εφαρμογή του Ειδι¬ 
κού Πληροφοριακού Συστήματος Καταγραφής των στοι¬ 
χείων των ΣΕΚ, τηρούνται τα παραπάνω Υπηρεσιακά 
έντυπα. Τα βιβλία και έντυπα είναι δυνατόν να τηρούνται 
με μηχανογραφικό σύστημα εφόσον έχει εξασφαλιστεί η 
ύπαρξη αντιγράφων ασφαλείας σε έντυπη (εκτυπωμένη) 
και ηλεκτρονική μορφή. 

Τα παραπάνω βιβλία φυλλομετρούνται και φέρουν 
σφραγίδα και υπογραφή από τον Διευθυντή της Σ.Ε.Κ. 

Άρθρο 26 

Διαδικασία ενημέρωσης, αποστολής, έκδοσης 
και θεώρησης εγγράφων των ιδιωτικών ΣΕΚ. 

1. Οι Ιδιωτικές Σ.Ε.Κ., υποχρεούνται να αποστέλλουν 
στη Γ.Γ.Δ.Β.Μ. 

α) συγκεντρωτική κατάσταση ειδικοτήτων με το σύ¬ 
νολο των εγγραφέντων ανά ειδικότητα και συνολικά 
καθώς και τις καταστάσεις αποτελεσμάτων φοίτησης, 
σε ηλεκτρονική και έντυπη μορφή, το αργότερο εντός 
10 ημερών από την λήξη των εγγραφών και λήξη της 
κατάρτισης αντίστοιχα. 

β) τα στοιχεία κατάρτισης για κάθε τμήμα, το αργό¬ 
τερο είκοσι (20) ημέρες από την λήξη των εγγραφών 
του έτους όπως: 


ί) καταστάσεις προγραμμάτων χρήσης αιθουσών και 
εκπαιδευτών και ωρολόγιο πρόγραμμα τρέχοντος έτους, 

ϋ) καταστάσεις καταρτιζομένων ανά τμήμα και ειδι¬ 
κότητα, 

γ) τις βεβαιώσεις εγγραφής αλλοδαπών, τις βεβαι¬ 
ώσεις φοίτησης (σπουδών), τα πιστοποιητικά στρατο¬ 
λογίας και τις βεβαιώσεις επαγγελματικής κατάρτισης 
(Β.Ε.Κ.) προς θεώρηση. 

2. Στα ανωτέρω έγγραφα από τη Γ.Γ.Δ.Β.Μ. δε θα γίνε¬ 
ται η θεώρηση εφ’ όσον η Ι.Σ.Ε.Κ. δεν έχει αποστείλει στη 
Γ.Γ.Δ.Β.Μ. καταστάσεις καταρτιζομένων ανά ειδικότητα 
και τμήμα, συμπληρωμένα με τα παρακάτω στοιχεία: Αρ. 
Μητρώου Καταρτιζομένου, Ονοματεπώνυμο, Πατρώνυμο, 
Ειδικότητα, Τίτλος εισόδου, Παρατηρήσεις (αλλοδαπός, 
ομογενής, κατάταξη, μετεγγραφή, γεν. λύκειο κ.λπ.). 

3. Πριν το πέρας των είκοσι ημερών (20) ημερών θα 
θεωρούνται ατομικές βεβαιώσεις κατά περίπτωση. 

4. Με απόφαση της Γ.Γ.Δ.Β.Μ. θα διευκρινίζονται οι 
αναγκαίες λεπτομέρειες του παρόντος άρθρου. 

Άρθρο 27 

Ειδικό Πληροφοριακό Σύστημα Καταγραφής 
Στοιχείων ΣΕΚ 

1. Για την καταγραφή όλων των στοιχείων κατάρ¬ 
τισης, τηρείται πληροφοριακό σύστημα στο οποίο οι 
Σ.Ε.Κ. υποχρεούνται να καταγράφουν τα στοιχεία της 
διαδικασίας κατάρτισης. 

2. Μετά την ολοκλήρωση του έτους και το αργότερο 
έως και δεκαπέντε (15) ημέρες μετά, θα πρέπει να έχει 
ολοκληρωθεί η καταγραφή των στοιχείων στο πληρο¬ 
φοριακό σύστημα. 

3. Μέχρι την πλήρη εφαρμογή του πληροφοριακού 
συστήματος τηρούνται μόνο τα αναφερόμενα βιβλία 
και έντυπα, στο άρθρο 26. 

Άρθρο 28 
Τελικές Διατάξεις 

1. Οι όροι που περιέχονται στην παρούσα έχουν την έν¬ 
νοια που τους αποδίδεται στο άρθρο 2 του Ν. 3879/2010 
(Α'163) και στα άρθρα 17 έως 27, 31, 38, 44 και 47 του 
Ν. 4186/2013 (Α' 193). 

Άρθρο 29 
Έναρξη ισχύος 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

2. Οι διατάξεις του άρθρου 8 παρ. 5 §α), §β) και §γ) 
θα τεθούν σε εφαρμογή με την ισχύ του Μητρώου Εκ¬ 
παιδευτών Ενηλίκων (Β 2844/23.10.2012) και (Ν. 4115/2013 
παρ. 3 αρ. 21, Α' 24, τροποποίηση §4 αρ. 38 Ν. 4186/2013). 

3. Οι διατάξεις του άρθρου 2 του παρόντος θα τεθούν 
σε εφαρμογή με τη θέση σε ισχύ του Εθνικού Πλαισίου 
Προσόντων και την αναμόρφωση του περιεχομένου των 
Προγραμμάτων Σπουδών (Οδηγοί Σπουδών και Τεχνικά 
Εγχειρίδια). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2014 

